tripathysagar/odia_wiki huggingface dataset:
ମୋଦି‌‌ନଗର ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ଘଜିଅବଦ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମୋଦି‌‌ନଗର ସହରର ମୋଟ ଜନସଂଖ୍ୟା ୧୧୨୯୧୮ ଅଟେ । ସେଥି ମଧ୍ୟରୁ ୫୩.୩୭% ଜଣ ପରୁଷ ହୋଇଥିବା ବେଳେ ୪୬.୬୩% ଜଣ ନାରୀ ଅଟନ୍ତି । ମୋଦି‌‌ନଗରର ସାକ୍ଷରତା ହାର ୭୫.୩୬% ଅଟେ । ଏହା ଜାତୀୟ ହାରଠାରୁ -୧୦.୫୨% ପ୍ରତିଶତ କମ ଅଟେ । ସେଥିରୁ ୪୩.୨୪% ପ୍ରତିଶତ ପୁରୁଷ ଓ ୩୨.୧୨% ନାରୀ ଅଟନ୍ତି । ୧୧.୧୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ମୋଦି‌‌ନଗରର ସରକାରୀ ଭାଷା ଅଟେ ।
ଶ୍ରାବଣ କୃଷ୍ଣ ପଞ୍ଚମୀ, ନାଗ ପଞ୍ଚମୀ ବା ମନସା ପଞ୍ଚମୀ ନାମରେ ଜଣା । ଏହିଦିନ ହିନ୍ଦୁ କୁମାରୀ ଏବଂ ମହିଳାମାନେ ଭଲ ଦୃଷ୍ଟିଶକ୍ତି ପାଇବା ଉଦ୍ଦେଶ୍ୟରେ ନାଗ ନାଗୁଲି ଦେବତାଙ୍କୁ ପୂଜର୍ଚ୍ଚନା କରନ୍ତି । ମାଟିର ହୁଙ୍କା ଆଣି କୋଠିରେ ସ୍ଥାପନ କରି ପୂଜାବିଧି ପାଳନ କରନ୍ତି । କିମ୍ବଦନ୍ତୀ ପାଳନ ଆଧାର ଗ୍ରନ୍ଥ ସୂଚୀ , .  (1992).  ' : . 978-0-520-91217-5. { }:    ,  (1885). ,: , . { }:    ,  (13 2011). - . 978-1-59884-655-3. { }:    , .; , ; ,  (2003). : : , . 978-0-415-93919-5. { }:    , .  ( 2003). 978-0-292-70233-2. { }:    , .  (1 2004). - . 978-81-241-0998-4. { }:    ,  (1992). 978-81-7022-376-4. 2 2013. { }:    ,  (1 2005). 978-81-7017-415-8. { }:    ,  (1 2008).  (2 . ). 978-81-8324-113-7. { }:    ,  (2000). & .   . 978-81-7182-076-4. { }:
ବାପି ହାଁସ୍‌ଦା  ( ଜନ୍ମ : ୨୬ ଜୁଲାଇ ୨୦୦୬) ଜଣେ ଭାରତୀୟ ଧାବକ  । ସେ ୪୦୦ ମି, ୪୦୦ ମି ବାଧାଦୌଡ଼, ୪୦୦ ମି ରିଲେ ରେସ ଆଦି ବିଭାଗରେ ପ୍ରତିଦ୍ୱନ୍ଦିତା କରନ୍ତି । ୨୦୨୩ ମସିହାରେ ୪୦୦ ମିଟର ବାଧାଦୌଡରେ ସେ ୫୧.୯୦ ସେକେଣ୍ଡର ସମୟ ନେଇ ୧୮ ବର୍ଷରୁ କମ୍‌ ବୟସ ବର୍ଗରେ ବିଶ୍ୱର ଦ୍ରୁତତମ ବାଧାଦୌଡ ଧାବକ ଭାବରେ ରେକର୍ଡ଼ ଅର୍ଜନ କରିଥିଲେ । ୨୦୨୪ ମସିହାରେ ଅନୁଷ୍ଠିତ ହେଉଥିବା ୨୦ବର୍ଷରୁ କମ ବିଶ୍ୱ ଦୌଡ଼କୁଦ ପ୍ରତିଯୋଗିତାରେ ସେ ଭାରତୀୟ ଦଳରେ ସାମିଲ ହୋଇଥିଲେ । ଖେଳ ଜୀବନ ବାପି ୨୦୧୯ରେ କଳିଙ୍ଗ ଷ୍ଟାଡ଼ିଅମସ୍ଥିତ ଓଡ଼ିଶା ରିଲାଏନ୍ସ ଫାଉଣ୍ଡେସନ ଆଥ୍‌ଲେଟିକ୍ସ ଉଚ୍ଚ ଗୁଣବତ୍ତା କେନ୍ଦ୍ରରେ (ଏଚପିସି - ହାଇ ପରଫରମାନ୍ସ ସେଣ୍ଟର) ଯୋଗ ଦେଇଥିଲେ  । ସେ ଆରମ୍ଭରୁ ୮୦୦ ମିଟରରେ ପ୍ରତିଦ୍ବନ୍ଦ୍ବିତା କରୁଥିଲେ । ପରବର୍ତ୍ତୀ ସମୟରେ ସେ ଏଚପିସିର ମୁଖ୍ୟ ପ୍ରଶିକ୍ଷକ ମାର୍ଟିନ ‌ଓୱେନ୍ସଙ୍କ ପରାମର୍ଶରେ ୪୦୦ ମିଟର ବାଧାଦୌଡ଼ ଓ ଦୌଡ଼ରେ ଖେଳିଥିଲେ । ୨୦୨୩ ମସିହା ମାର୍ଚ୍ଚରେ ଉଡୁପିରେ ଆୟୋଜିତ ହୋଇଥିବା ଅଷ୍ଟାଦଶ ଜାତୀୟ ‌ଯୁବ ଦୌଡ଼କୁଦ ପ୍ରତିଯୋଗିତାରେ ସେ ୪୦୦ ମିଟର ବାଧାଦୌଡ଼ରେ ବିଜେତା ହୋଇଥିଲେ । ସେ ହିଟ୍‌ରେ ୫୧.୯୦ ସେକେଣ୍ଡ ଓ ଫାଇନାଲ୍‌ରେ ୫୧.୯୫ ସେକେଣ୍ଡରେ ରେସ୍‌ ଶେଷ କରିଥିଲେ । ୨୦୨୩ ମସିହା ଅପ୍ରେଲ ମାସରେ ସେ ପ୍ରଥମ ଭାରତୀୟ ଭାବେ ୨୦୨୩ ଏସୀୟ ଯୁବ ଦୌଡ଼କୁଦ ପ୍ରତିଯୋଗିତା  (ଉଜବେକିସ୍ତାନ)ରେ ରୌପ୍ୟ ଜିତି ଇତିହାସ ରଚିଥିଲେ  । ପୋର୍ଟ ଅଫ୍‌ ସ୍ପେନ୍‌ରେ ହୋଇଥିବା ରାଜ୍ୟଗୋଷ୍ଠୀ କ୍ରୀଡ଼ାରେ ସେ ୪୦୦ ମିଟର ବାଧାଦୌଡ଼ ଫାଇନାଲ୍‌ରେ ପହଞ୍ଚିଥିଲେ । ୨୦୨୪ ମସିହାରେ ଲକ୍ଷ୍ନୌରେ ଆୟୋଜିତ ୨୦ ବର୍ଷରୁ କମ୍‌ ଜାତୀୟ ଫେଡେରେସନ କପ୍‌ରେ ୪୦୦ ମିଟର ଦୌଡ଼ରେ ବ୍ୟକ୍ତିଗତ ଶ୍ରେଷ୍ଠ ସମୟ ୪୬.୯୦ ସେକେଣ୍ଡ ସହ ସ୍ବର୍ଣ୍ଣ ପଦକ ଜିତିଥିଲେ । ୨୦୨୪ ମସିହା ଜୁନ ମାସରେ ବିଳାସପୁରଠାରେ ଅନୁଷ୍ଠିତ ହୋଇଥିବା ୧୮ ବର୍ଷରୁ କମ୍‌ ପ୍ରତିଯୋଗିତାରେ ସେ ପ୍ରଥମ ସ୍ଥାନ ଅଧିକାର କରିଥିଲେ । ବ୍ୟକ୍ତିଗତ ଜୀବନ ବାପି ୨୦୦୬ ମସିହାରେ ବାଲେଶ୍ୱର ଜିଲ୍ଲାର ବସ୍ତାଠାରେ ଜନ୍ମଗ୍ରହଣ କରିଥିଲେ । ପିଲାଦିନ ତାଙ୍କର ଦାରିଦ୍ର‍୍ୟରେ ବିତିଥିଲା । ୫ ଭାଇଭଉଣୀଙ୍କ ମଧ୍ୟରେ ବାପି ଥିଲେ ସର୍ବକନିଷ୍ଠ । ୨୦୦୮ ମସିହାରେ ତାଙ୍କ ପିତାଙ୍କ ପରଲୋକ ଘଟିଥିଲା । ତାଙ୍କର ବଡ଼ ଭାଇ ରେଳ ଷ୍ଟେସନରେ ଝାଡ଼ୁଦାର କାର୍ଯ୍ୟ କରନ୍ତି । ସ୍ୱଳ୍ପ ଆୟ ମଧ୍ୟରେ ସେ ବାପିଙ୍କର ଟ୍ରେନିଂ ଖର୍ଚ୍ଚ ଉଠାଉଥିଲେ । ୨୦୧୯ ମସିହାରେ ଓଡ଼ିଶା ରିଲାଏନ୍ସ ଫାଉଣ୍ଡେସନ ଆଥ୍‌ଲେଟିକ୍ସ ଉଚ୍ଚ ଗୁଣବତ୍ତା କେନ୍ଦ୍ରରେ ଯୋଗଦେବା ପରେ ବାପିଙ୍କ ଖେଳରେ ବ୍ୟାପକ ଉନ୍ନତି ଆସିଥିଲା ।
ଶିପ୍ରା ନଦୀ ,  ( ଖିପ୍ରା ମଧ୍ୟ କୁହାଯାଇଥାଏ ) ଏକ ଭାରତୀୟ ନଦୀ ଯାହା ମଧ୍ୟପ୍ରଦେଶରେ ପ୍ରବାହିତ  । ଏହି ନଦୀ ଇନ୍ଦୋର ଜିଲ୍ଲାର ଉଜ୍ଜୈନି ନାମକ ସ୍ଥାନରୁ ନିର୍ଗତ ହୋଇ ମାଳବ ବଳଭୂମିରେ ପ୍ରବାହିତ ହେଇ ଚମ୍ବଲ ନଦୀ ସହ ମଧ୍ୟ ପ୍ରଦେଶ -ରାଜସ୍ଥାନ ସୀମା ପାଖରେ ମନ୍ଦସୌର ଜିଲ୍ଲାରେ ମିଳିତ ହୁଏ । ଧାର୍ମିକ ସହର ଉଜ୍ଜୈନ ପୂର୍ବ ତଟରେ ରହିଛି । ଏଠାରେ ପ୍ରତି 12 ବର୍ଷରେ ସିହ୍ନାଷ୍ଠ ମେଳା  ( କୁମ୍ଭ ମେଳା ) ହେଇଥାଏ  । ଏହି ମେଳା ଉଜ୍ଜୈନର ନଦୀ ଘାଟରେ ଅନୁଷ୍ଠିତ ହେଇଥାଏ । ନଦୀ କୁଳରେ ଶତାଧିକ ମନ୍ଦିର ଓ ମଠ ମନ ରହିଛି । ଶିପ୍ରା ଏକ ଚିରସ୍ରୋତା ନଦୀ ନୁହେ । ପୂର୍ବରୁ ଏହି ନଦୀରେ ପର୍ଯ୍ୟାପ୍ତ ଜଳ ଆସୁଥିଲା । ବାରତାମାନ ବର୍ଷ ଋତୁର କିଛି ମାସ ପରେ ଏହା ସୁଖୀ ଯାଏ ।
ଶାନ୍ତି ଏକ୍ସପ୍ରେସ , ଭାରତୀୟ ରେଳବାଇର ଏକ ଦୈନିକ ଟ୍ରେନ ଯାହା ପଶ୍ଚିମ ରେଳବାଇ ତରଫରୁ ଚଳାଚଳ କରିଥାଏ । ଏହା ମଧ୍ୟପ୍ରଦେଶର ଇନ୍ଦୋର ସହରର ଇନ୍ଦୋର ଜଙ୍କସନଠାରୁ ଗୁଜରାଟର ରାଜଧାନୀ ଗାନ୍ଧୀନଗର ପର୍ଯ୍ୟନ୍ତ ଚଳାଚଳ କରେ । ମହାତ୍ମା ଗାନ୍ଧୀଙ୍କ ବାରତା  'ଶାନ୍ତି  " ଅନୁସାରେ ଏହାକୁ ଶାନ୍ତି ଏକ୍ସପ୍ରେସ କୁହାଯାଏ । ଯାତ୍ରାପଥ ଓ ରହଣି ଯାତ୍ରାପଥରେ ଏହି ଟ୍ରେନ ଉଜ୍ଜୈନ , ରତଲାମ ଓ ଅହମଦାବାଦ ଜଙ୍କସନ ସମୂହ ଦେଇ ଯାଇଥାଏ । ଟ୍ରେନଟି ଇନ୍ଦୋର , ଦେବାସ , ରତଲାମ , ଆନନ୍ଦ , ସାବରମତି ଆଦି ଷ୍ଟେସନରେ ରହଣି କରେ । କୋଚ ସମୂହ ଏହି ଟ୍ରେନରେ ସମେତ ସମୁଦାଯ 18ଟି ବଗି ରହିଥାଏ । ଗତି ଏହା ଦୈନିକ ଯାତାୟତ କରିଥାଏ ଓ ଏହାର ହାରାହାରି ବେଗ 50 କିଲୋମିଟର ଘଣ୍ଟା ପ୍ରତି । ଇନ୍ଦୋରରୁ ଅହମଦାବାଦକୁ ଏହା ଏକମାତ୍ର ସିଧାସଳଖ ସଂଯୋଗକାରୀ ଟ୍ରେନ ।
ରଥଯାତ୍ରା ସମୟରେ ଜଗନ୍ନାଥଙ୍କ ମସ୍ତକ ଉପରେ ମଧ୍ୟ ଚାନ୍ଦୁଆ ଭଳି ଏକ ବସ୍ତ୍ର ଲାଗିଥାଏ । ଏହାକୁ ଗିଲାପି ବୋଲି କୁହାଯାଏ । ଏହି ବସ୍ତ୍ର ଜଗନ୍ନାଥଙ୍କ ଅଙ୍ଗଙ୍କୁ ବର୍ଷାରୁ ସୁରକ୍ଷା ଦିଏ । ଗଠନ ଓ ବ୍ୟବହାର ଗିଲାପି, ଲାଲ ରଙ୍ଗର କାଶ୍ମିରୀ ବନାତ ବା ପଶମରେ ଏହା ଆଚ୍ଛାଦିତ ହୋଇ ରହିଥାଏ । ଏହାକୁ ବର୍ଷାରୁ ସୁରକ୍ଷା ଦେବା ପାଇଁ ବ୍ୟବହାର କରାଯାଉଥିଲା । ଯାହା ଅତି ସୁନ୍ଦର ମଧ୍ୟ ଦେଖାଯାଏ । ହେଲେ ଏବେ ରଥରେ ଆଉ ଏହି ଗିଲାପି ବ୍ୟବହାର ହେଉନାହିଁ । ରଥ ପାଇଁ ଆସୁଥୁବା କନାରୁ ଖଣ୍ଡିଏ କାଟି ସେଠାରେ ଲଗାଇ ଦିଆଯାଉଛି ।
ମକଦ୍ଦମା ମୁଲ୍ୟାଙ୍କନ ଅଧିନିୟମ, ୧୮୮୭ ହେଉଛି ନ୍ୟାୟାଳୟର ଅଧିକାରିତା ସ୍ଥିର କରିବା ନିମିତ୍ତ କେତେକ ମକଦ୍ଦମାର ସଠିକ ମୁଲ୍ୟାଙ୍କନ କରିବାର ବିଧି ବ୍ୟବସ୍ଥା ବିହିତ କରୁଥିବା ଏକ ଭାରତୀୟ ଆଇନ । ଅଧିନିୟମ ବିଷୟରେ ଭାଗ ୧-ଭୂମି ସମ୍ବନ୍ଧୀୟ ମକଦ୍ଦମା ଅଧିନିୟମର ଧାରା ୩ ଅନୁଯାୟୀ ରାଜ୍ୟ ସରକାର କୋର୍ଟଫିସ ଅଧିନିୟମ,୧୮୭୦ର ଧାରା 7 , 7 ,ଓ ଧାରା 7 ର ଅନୁଚ୍ଛେଦ  ରେ ବର୍ଣ୍ଣିତ ମକଦ୍ଦମାର ଅଧିକାରିତା ନିର୍ଣ୍ଣୟ ସକାଶେ ସଂପୃକ୍ତ ଭୂମିର ମୂଲ୍ୟ ଅବଧାରଣ କରିବା ପାଇଁ ନିୟମାବଳୀ ପ୍ରଣୟନ କରିପାରିବେ । ଧାରା ୪- ଯେଉଁଠାରେ କୋର୍ଟ ଫିସ ଅଧିନିୟମ, ୧୮୭୦ର ଧାରା ୭ (୪) କିମ୍ବା ଅନୁସୂଚୀ-୨, ଅନୁଚ୍ଛେଦ-୧୭ ସଂକ୍ରାନ୍ତୀୟ ମକଦ୍ଦମା କୌଣସି ଭୂମିର ସ୍ୱତ୍ତ ସକାଶେ ହୋଇଥାଏ, ସେତେବେଳେ ସେହି ମକଦ୍ଦମାର ମୁଲ୍ୟାଙ୍କନ ସଂପୃକ୍ତ ଭୂମିର ମୂଲ୍ୟଠାରୁ  (ଯାହାକି ଧାରା ୩ ପ୍ରକାରେ ନିର୍ଦ୍ଧାରିତ) ଅଧିକ ହେବ ନାହିଁ  । ଧାରା ୫ (୧)- ରାଜ୍ୟ ସରକାର ଧାରା ୩ ପ୍ରକାରେ ନିୟମାବଳୀ ପ୍ରଣୟନ କରିବା ପୂର୍ବରୁ ସଂପୃକ୍ତ ଉଚ୍ଚ ନ୍ୟାୟାଳୟ ସହ ସେ ସଂପର୍କରେ ପରାମର୍ଶ କରିବେ  ।
ଅଙ୍କିତା ଭାମ୍ବରୀ , ଜଣେ ପୂର୍ବତନ ଭାରତୀୟ ପେଷାଦାର ମହିଳା ଟେନିସ ଖେଳାଳି । ୨୦୦୬ ମସିହାରେ ସେ ମହିଳା ସିଙ୍ଗଲ୍ସ ବିଭାଗରେ ବିଶ୍ୱରେ ୩୩୨ ରେନିଙ୍ଗରେ ରହିଥିଲେ । ଦବାଲ୍ସରେ ତାଙ୍କର ବିଶ୍ୱ ରେଙ୍କିଙ୍ଗ ୨୯୯ ରହିଥିଲା ଯାହା ସେ ୨୦୧୫ ମସିହାରେ ଅର୍ଜନ କରିଥିଲେ । ଅଙ୍କିତା ବିଶ୍ୱର କୌଣସି ବଡ଼ ଟୁର୍ଣ୍ଣାମେଣ୍ଟ ଜିତି ନ ଥିଲେ ମଧ୍ୟ ଆଇଟିଏଫ ମହିଳା ସର୍କିଟରେ ସେ ୯ଟି ସିଙ୍ଗଲ୍ସ ଓ ୮ଟି ଦବାଲ୍ସ ଟାଇଟଲ ହାସଲ କରିଥିଲେ । ସେ ଟୁରରେ ୫ ଥର ଖେଳିଥିଲେ ମଧ୍ୟ ୨୦୦୪ରୁ ୨୦୦୬ ମସିହା ମଧ୍ୟରେ ଭାରତର ହାଇଦରାବାଦ , କଲିକତା , ବାଙ୍ଗାଲୋରରେ ପ୍ରଥମ ରାଉଣ୍ଡରେ ବିଦାୟ ନେଇଥିଲେ । ତାଙ୍କର ଭଗ୍ନୀ ସନା ଓ ଭାଇ ଯୁକି ଭମ୍ବରୀ ,ଭାରତ ପାଇଁ ପେଶାଗତ ଟେନିସ ଖେଳି ବେଶୀ ସଫଳତା ପାଇଥିଲେ । . ଫେଡେରେସନ କପରେ ଭାରତ ପାଇଁ ଖେଳି ସେ ବିଶେଷ ସଫଳତା ଅନିଦେଇଥିଲେ । ତାଙ୍କର ହାର -ଜିତ ରେକର୍ଡ ୮-୧୪ ରହିଥିଲା ।
ମାର୍ସ ଅର୍ବିଟର୍ ମିଶନ୍ ୨  (ମମ୍ ୨)କୁ ମଧ୍ୟ ମଙ୍ଗଳଯାନ ୨  "ମଙ୍ଗଳ ଯାନ" , ସଂସ୍କୃତରୁ ମଙ୍ଗଳମାନେ ମଙ୍ଗଳ ଗ୍ରହ ଏବଂ ଯାନମାନେ ଗାଡ଼ି  କୁହାଯାଇଥାଏ । ମଙ୍ଗଳଯାନ ୨ ହେଉଛି ଭାରତର ଦ୍ୱିତୀୟ ମଙ୍ଗଳ ଗ୍ରହ ଉଦ୍ଦେଶ୍ୟରେ ୨୦୨୨-୨୦୨୩ ମସିହା ମଧ୍ୟରେ ହେବାକୁ ଯାଉଥିବା ମିଶନ । ଏହି ଥର ଯାନଟି ମଙ୍ଗଳ ଗ୍ରହର ଆହୁରି ପାଖକୁ ଯାଇ ଛବି ଉତ୍ତୋଳନ କରିବାକୁ ଚେଷ୍ଟା କରିବ । ଇତିହାସ ମଙ୍ଗଳ ଗ୍ରହର କକ୍ଷପଥରେ ସଫଳତାର ସହ ପ୍ରଥମ ମଙ୍ଗଳଯାନର ପ୍ରବେଶ ପରେ ଇସ୍ରୋ ୨୮ ଅକ୍ଟୋବର ୨୦୧୪ରେ ଦ୍ୱିତୀୟ ମଙ୍ଗଳଯାନ ପ୍ରକଳ୍ପ ବିଷୟରେ ଘୋଷଣା କରିଥିଲା । ଉତକ୍ଷେପଣରେ ସାହାଯ୍ୟ କରିବାକୁ ଜିଏସଏଲଭି ଏମକେ ୩ ରକେଟ ବ୍ୟବହାର କରାଯିବ, ଏହି ରକେଟ ପ୍ରଥମ ଥର ୫ ଜୁନ ୨୦୧୭ରେ ଉତକ୍ଷେପିତ ହୋଇଥିଲା । ୨୦୨୨-୨୩ରେ ହେବାକୁ ଥିବା ଏହି ମିଶନ ଆଗରୁ ଏହି ରକେଟଟି ଚନ୍ଦ୍ରାୟନ ୨ ପାଇଁ ମଧ୍ୟ ଉପଯୋଗ ହେବ । ଜାନୁୟାରୀ ୨୦୧୬ ମସିହାରେ ଭାରତ ଏବଂ ଫ୍ରାନ୍ସ ମିଶିକରି ମଙ୍ଗଳଯାନ ୨ କରିବେ ବୋଲି ଏକ ଚୁକ୍ତିନାମାରେ ହସ୍ତାକ୍ଷର କରିଥିଲେ, କିନ୍ତୁ ଏପ୍ରିଲ ୨୦୧୮ ସୁଧା ଭାରତ, ଫ୍ରାନ୍ସକୁ ଏହି ପ୍ରକଳ୍ପରେ ଏପର୍ଯ୍ୟନ୍ତ ସାମିଲ କରିବାକୁ ନାହିଁ । ୨୦୧୭ ମସିହାର ଆର୍ଥିକ ବଜେଟରେ ଏହି ମିଶନ ପାଇଁ ଭାରତୀୟ ସରକାର ଅର୍ଥ ବିନିମୟ କରିବେ ବୋଲି ଘୋଷଣା କରିଛନ୍ତି । ଏବେ ସୁଧା ଇସ୍ରୋ ବୈଜ୍ଞାନିକମାନେ କିଭଳି ଯନ୍ତ୍ର  (କେବଳ ମଙ୍ଗଳ ଗ୍ରହର ମାଧ୍ୟାକର୍ଷଣୀୟ କକ୍ଷରେ ରହି ପରିକ୍ରମଣ କରିବ କିମ୍ବା ଗୋଟିଏ ଜାଗାରେ ତଳକୁ ଓଲ୍ହାଇ ପଡ଼ି ସେଠି ରହିଯିବ କିମ୍ବା ତଳକୁ ଓଲ୍ହାଇ ସେଠିକାର ମାଟିରେ ବୁଲି ବୁଲି ତଥ୍ୟ ସଂଗ୍ରହ କରି ପଠେଇବ) ମଙ୍ଗଳ ଗ୍ରହକୁ ପଠାଇବେ ସେଥିପ୍ରତି ଗବେଷଣା ଚାଲୁରଖିଛନ୍ତି  । ବିକାଶ ଯାନ୍ତ୍ରିକ ମଡେଲ ଏବଂ ବାୟୁହୀନ ପରୀକ୍ଷା ସମାପ୍ତ ହୋଇଗଲାଣି ।
ଭାଦ୍ରବ ମାସ କୃଷ୍ଣପକ୍ଷ ତ୍ରୟୋଦଶୀ ତିଥିରେ କୃଷ୍ଣ ବଳରାମ ବେଶ ଅନୁଷ୍ଠିତ ହୁଏ । ଏହି ବେଶରେ ଜଗନ୍ନାଥଙ୍କୁ କୃଷ୍ଣ ଭାବରେ ଓ ବଳଭଦ୍ରଙ୍କୁ ବଳରାମ ଭାବରେ ସୁସଜ୍ଜିତ କରାଯାଏ । ସୁଭଦ୍ରା ଚତୁର୍ଭୁଜ ଧାରଣ କରି ଭିନ୍ନ ଭିନ୍ନ ଆୟୁଧ ସହ ପଦ୍ମାସନରେ ଉପବେସନ କରନ୍ତି । ଉଭୟ କୃଷ୍ଣ  (ଜଗନ୍ନାଥ) ଏବଂ ବଳରାମ  (ବଳଭଦ୍ର) କାଷ୍ଠ ନିର୍ମିତ ଦୁଇ ଗୋଡ଼ ଛନ୍ଦି ଛନ୍ଦପୟର ମୁଦ୍ରାରେ ରହିଥାନ୍ତି  । ଜଗନ୍ନାଥଙ୍କ ଗୋଟିଏ ହାତରେ ସୁବର୍ଣ୍ଣ ବଂଶୀ ଓ ଅନ୍ୟ ହସ୍ତରେ ପଦ୍ମ ଫୁଲ ଥାଏ । ବଳରାମଙ୍କ ଡାହାଣ ହାତରେ ଶିଙ୍ଘା ଓ ବାମ ହସ୍ତରେ ପଦ୍ମ ଫୁଲ ଥାଏ । କିରୀଟ ଉପରେ ସୋଲରେ ନିର୍ମିତ ସପ୍ତଫେଣିଆ ସର୍ପ ବିରାଜମାନ କରିଥାଏ । ହସ୍ତ ମଧ୍ୟ କାଠରେ ତିଆରି ହୋଇଥାଏ । ଏହି ବେଶରେ ଜଗନ୍ନାଥ ଓ ବଳଭଦ୍ର ଗୋଟିଏ ଗୋଟିଏ ପାଗ ପିନ୍ଧିଥାନ୍ତି । ସେହି ପାଗ ଦ୍ୱୟ କିରୀଟଯୁକ୍ତ ହୋଇଥାଏ । ରତ୍ନ ସିଂହାସନ ଉପରେ ଖଞ୍ଜାଯାଇଥିବା ଏକ କ୍ଷୁଦ୍ରକାଷ୍ଠ ନିର୍ମିତ ତଥା ଜରି ଜମ୍ବୁରାରେ ଆଚ୍ଛାଦିତ ସିଂହାସନରେ ଚକାମୁଣ୍ଡି ପକାଇ ପ୍ରଭୁ  (ପଦ୍ମାସନ) ଉପନିବଶ କରନ୍ତି  । ବାଙ୍କଚୂଳ କିରୀଟ ଉପରେ ପତ୍ରଲଗା କଦମ୍ବ ଫୁଲ ଶୋଭାପାଏ । ଶ୍ରୀପୟର, ପାଉଁଜି,ବାଙ୍କି,ପାହୁଡ଼, ଗୋଡ଼ମୁଦି,ମଲ୍ଲୀକଢ଼,ଚନ୍ଦ୍ର, ଚିତା,ନାକଚଣା,ହାତଫେର,ଖଡୁ ଇତ୍ୟାଦିରେ ସାରା ଶରୀର ଶୋଭା ପାଇଥାଏ । ସୁଭଦ୍ରାଙ୍କ ମସ୍ତକରେ ମଧ୍ୟ ଏକ କିରୀଟ ଶୋଭାପାଏ । ସବୁ ଠାକୁରଙ୍କ କିରୀଟରେ କଦମ୍ବ ଫୁଲ ଆଉ ପତ୍ର ବହୁ ପରିମାଣରେ ଲାଗିଥାଏ । ବଳଭଦ୍ର ଓ ଜଗନ୍ନାଥଙ୍କ ଦୁଇ ପାର୍ଶ୍ୱରେ ନନ୍ଦ, ଉପନନ୍ଦ, ବସୁଦେବ, ଗୋପାଳ ବାଳକମାନେ ଗୋପୀ, ବ୍ରହ୍ମା ସହସ୍ର ଚକ୍ଷୁ ଇନ୍ଦ୍ର, ନାରଦ, ରୋହିଣୀ, ଯଶୋଦାଙ୍କୁ ଦଣ୍ଡାୟମାନ ଭଙ୍ଗୀରେ ରଖାଯାଏ । ଠାକୁରଙ୍କ ଆଗରେ ଚାରିଗୋଟି ଗାଈ ଦଣ୍ଡାୟମାନ ଭଙ୍ଗୀରେ ଠିଆ ହୋଇଥାନ୍ତି । କୃଷ୍ଣ ବଳରାମ ବେଶ ଦ୍ୱିପହର ଧୂପ ପରେ ଆରମ୍ଭ ହୋଇ ସନ୍ଧ୍ୟା ଧୂପ ପର୍ଯ୍ୟନ୍ତ ରହେ । ଏହି ବେଶରେ ଖିରି ଓ ଅମାଲୁ ଭୋଗ ଲାଗେ । ଏହି ବେଶ ବିଂଶ ଶତାବ୍ଦୀର ମଧ୍ୟଭାଗରେ ଖଣ୍ଡସାହିର ଜମିଦାରଙ୍କଦ୍ୱାରା କରାଯାଇଛି ବୋଲି ଶ୍ରୀମନ୍ଦିର ସତ୍ତ୍ୱଲିପିରୁ ସୂଚିତ ହୁଏ । ଏହି ବେଶର ଅନୁଷ୍ଠିତ ହେବା ପୂର୍ବରୁ କୁଶଳୀ କାରିଗରମାନଙ୍କଦ୍ୱାରା ବେଶ ସାମଗ୍ରୀର ମରାମତି କାର୍ଯ୍ୟ ଶ୍ରୀମନ୍ଦିର ପରିସରରେ କରାଯାଏ । ରତ୍ନ ସିଂହାସନସ୍ଥ ଶ୍ରୀଜୀଉମାନଙ୍କର କୃଷ୍ଣ ବଳରାମ ବେଶ ଏକ ଆକର୍ଷଣୀୟ ତଥା ମନୋରମ ବେଶ । ଉକ୍ତ ବେଶରେ ଜଗନ୍ନାଥଙ୍କର ୨ ହସ୍ତ, ବଳଭଦ୍ରଙ୍କର ୨ ହସ୍ତ ଓ ସୁଭଦ୍ରାଙ୍କର ୪ ହସ୍ତ ହୋଇଥାଏ । ପୂର୍ବେ ଏହି ଭାଦ୍ରବ କୃଷ୍ଣ ତ୍ରୟୋଦଶୀ ତିଥିରେ ଶ୍ରୀଜଗନ୍ନାଥଙ୍କର ଗିରିଗୋବର୍ଦ୍ଧନ ବେଶ ହେଉଥିଲା । ୧୯୪୭ ମସିହା ପରେ ଗିରିଗୋବର୍ଦ୍ଧନ ବେଶ ପରିବର୍ତ୍ତେ କୃଷ୍ଣ ବଳରାମ ବେଶ ଅନୁଷ୍ଠିତ ହେଉଛି ।
ବୁଡେସୋନାଇଡ/ଫର୍ମୋଟେରୋଲ  ଇଂରାଜୀ ଭାଷାରେ / , ଏକ ବିକ୍ରୟ ନାମ ସିମ୍ବିକର୍ଟ/ ଏକ ମିଶ୍ରିତ ଔଷଧ   ଯାହା ଆଜ୍‌ମା ବା ସିଓପିଡି ରୋଗ ଚିକିତ୍ସାରେ ଦିଆଯାଏ । ବୁଡେସୋନାଇଡ, କର୍ଟିକୋସ୍ଟିରଏଡ   ଓ ଫର୍ମୋଟେରୋଲ   ନାମକ ଏକ ଦୀର୍ଘକାଳୀନ କାର୍ଯ୍ୟକ୍ଷମ ବିଟା-ଆଡ୍ରେନୋରିସେପ୍ଟର ଆଗୋନିସ୍ଟ ବା ଲାବା  ( - 2- ବା ) ଔଷଧ ଥାଏ  । ସକ୍ରିୟ ବ୍ରଙ୍କୋସ୍ପାଜ୍ମ   ଓ ହଠାତ ରୋଗ ଖରାପ ଦିଗକୁ ଗତି କରୁଥିଲେ ଏହା ଦେବାକୁ ମନା କରାଯାଏ । ପ୍ରଶ୍ୱାସରେ   ଏହାକୁ ଗ୍ରହଣ କରାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତଣ୍ଟି ଯନ୍ତ୍ରଣା, ଇନଫ୍ଲୁଏଞ୍ଜା   ସର୍ଦ୍ଦି ଓ ପାଟିରେ ଇଷ୍ଟ ସଂକ୍ରମଣ   ହୋଇପାରେ । ଆଜମା ରୋଗ ଥିବା ଶିଶୁର ଏଥିରେ ଥିବା ଲାବା ଅଂଶ ମୃତ୍ୟୁ ସଙ୍କଟ କାରକ ଭାବରେ ପୂର୍ବରୁ ଚିନ୍ତା ଉଦ୍ରେକ କରୁଥିଲା ଯାହା ସନ ୨୦୧୭ରେ ବିଦାୟ କରିଦିଆଗଲା । କେବଳ ପ୍ରଶ୍ୱାସିତ ସ୍ଟିରଏଡ   ରୋଗକୁ ନିୟନ୍ତ୍ରଣ ନ‌କରିପାରିଲେ ଏହି ଔଷଧ ଦେବାକୁ ସୁପାରିସ କରାଯାଏ । ଗର୍ଭାବସ୍ଥାରେ ଏହାର ନିରାପତ୍ତା ବିଷୟ ଅସ୍ପଷ୍ଟ ଅଛି । ଉଭୟ ବୁଡେସୋନାଇଡ ଓ ଫର୍ମୋଟେରୋଲ ସ୍ତନ କ୍ଷୀରରେ ନିଷ୍କାସିତ ହୋଇଯାଏ । ଯୁକ୍ତରାଷ୍ଟ୍ର ଆମେରିକାରେ ସନ ୨୦୦୬ରେ ଡାକ୍ତରୀ ବ୍ୟବ‌ହାର ନିମନ୍ତେ ବୁଡେସୋନାଇଡ/ଫର୍ମୋଟେରୋଲ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୭ରେ ଏହାର ହୋଲସେଲ ମୂଲ୍ୟ ୩୦ ଆମେରିକୀୟ ଡଲାର ଥିଲା । ସନ ୨୦୧୫ରେ ଏକ ୧୨୦ ମାତ୍ରାର ୟୁନିଟର ମୂଲ୍ୟ ୩୫ ପାଉଣ୍ଡ ଥିଲା ।
ବ୍ରୋଙ୍କୋପଲମୋନାରି ଡିସପ୍ଲାସିଆ  ( ବିପିଡି ) ହେଉଛି ଏକ କ୍ରନିକ ଫୁସଫୁସ ରୋଗ ଯେଉଁଥିରେ ନବଜାତ ଶିଶୁମାନେ ଜନ୍ମର ୨୮ ଦିନ ପରେ ମଧ୍ୟ ସ୍ଥାୟୀ ଅମ୍ଳଜାନ ସହାୟତା ଆବଶ୍ୟକ କରନ୍ତି  । ଅନ୍ୟାନ୍ୟ ରୋଗ ଅବସ୍ଥାରେ ଅନୁପସ୍ଥିତିରେ ଅଧିକ ଶ୍ୱାସକ୍ରିୟା ସାହାଯ୍ୟ ଆବଶ୍ୟକ କରନ୍ତି । ରୋଗ ଜଟିଳ ହେଲେ ଖାଇବାରେ ଅସୁବିଧା, ଗାସ୍ଟ୍ରୋଏସୋଫେଜିଆଲ ରିଫ୍ଲକ୍ସ ଡିଜିଜ, ଫୁସଫୁସ ଉଚ୍ଚ ରକ୍ତଚାପ, ବିଳମ୍ବିତ କଥା କ‌ହିବା, ଆଜମା, ସଂକ୍ରମଣ ଏବଂ ପେଟେଣ୍ଟ ଡକ୍ଟସ ଆର୍ଟେରୋସସ ଭଳି ହୃତ୍‌ପିଣ୍ଡ ସମସ୍ୟା ଅନ୍ତର୍ଭୁକ୍ତ ହୋଇପାରେ । ପ୍ରାଥମିକ ବିପଦ କାରଣଗୁଡ଼ିକ ହେଉଛି ଅକାଳ ଜନ୍ମ, ଦୀର୍ଘସ୍ଥାୟୀ ଯାନ୍ତ୍ରିକ ଭେଣ୍ଟିଲେସନ୍ କିମ୍ବା ସପ୍ଲିମେଣ୍ଟାରୀ ଅମ୍ଳଜାନ, ସେପସିସ୍, ଏବଂ କୋରିଓଆମ୍ନିଓନାଇଟିସ । ଅନ୍ୟାନ୍ୟ ବିପଦ କାରଣଗୁଡ଼ିକ ମଧ୍ୟରେ ଜଣେ ଧୂମପାୟୀ ମାତା ଉତ୍ତରଦାୟୀ ଅଟନ୍ତି । ଅନ୍ତର୍ନିହିତ ପ୍ରଣାଳୀରେ ଅସମ୍ପୂର୍ଣ୍ଣ କିମ୍ବା ଅସ୍ୱାଭାବିକ ଭାବରେ ବିକଶିତ ଏବଂ ଭଙ୍ଗୁର ଫୁସଫୁସ ହୋଇପାରେ । ଏହା ଏକ ପ୍ରକାର ନବଜାତ ଶିଶୁର ଶ୍ୱାସକ୍ରିୟା ଅବସ୍ଥା ଯାହା ସହିତ ଶ୍ୱାସକ୍ରିୟା ଡିସ୍ଟ୍ରେସ ସିଣ୍ଡ୍ରୋମ ଏବଂ ମେକୋନିଅମ୍ ଆସ୍ପିରେସନ୍ ସିଣ୍ଡ୍ରୋମ ରୋଗ ଚିକିତ୍ସାରେ ପୁଷ୍ଟିକର ଖାଦ୍ୟ, ଅମ୍ଳଜାନ ଚିକିତ୍ସା, କ୍ରମାଗତ ସକରାତ୍ମକ ବାୟୁପଥ ଚାପ  , ବ୍ରୋଙ୍କୋଡାଇଲେଟର, ଡାଇୟୁରେଟିକ୍ସ ଏବଂ କେଫିନ୍ ଅନ୍ତର୍ଭୁକ୍ତ ହୋଇପାରେ । ରେସପିରେଟରି ସିନସିଟିଅଲ ଭୂତାଣୁ   ବିରୁଦ୍ଧରେ ଏକ ଆଣ୍ଟିବଡି ମଧ୍ୟ ଦିଆଯାଇପାରେ । ଜନ୍ମ ପୂର୍ବରୁ ସର୍ଫାକ୍ଟାଣ୍ଟ ରିପ୍ଲେସମେଣ୍ଟ ଥେରାପି ଏବଂ କର୍ଟିକୋଷ୍ଟେରଏଡର ବ୍ୟବହାର ଅନ୍ତର୍ଭୂକ୍ତ କରାଯାଇପାରେ। < 2022 /> ପ୍ରଭାବିତମାନଙ୍କ ମଧ୍ୟରୁ ଅଧିକାଂଶ ଦୁଇରୁ ଚାରି ମାସ ମଧ୍ୟରେ ଧୀରେ ଧୀରେ ଉନ୍ନତି କରନ୍ତି  କେତେକ ସ୍ଥାୟୀ ଶ୍ୱାସକ୍ରିୟାରେ ଅସୁବିଧାର ସମ୍ମୁଖୀନ ହୋଇପାରନ୍ତି ଏବଂ ଅନ୍ୟମାନେ ଏହାର ପରିଣାମ ସ୍ୱରୂପ ମରିପାରନ୍ତି । ବ୍ରୋଙ୍କୋପଲମୋନାରି ଡିସପ୍ଲାସିଆ ଏକ ସାଧାରଣ ରୋଗ ।। ପ୍ରାୟ ୧୫୦୦ ଗ୍ରାମ ବା ତା 'ଠାରୁ କମ ଓଜନ ବିଶିଷ୍ଟ ଶିଶୁଙ୍କର ଏହି ରୋଗ ହୋଇପାରେ । ଝିଅଙ୍କ ଅପେକ୍ଷା ପୁଅମାଅନେ ଅଧିକ ପ୍ରଭାବିତ ହୁଅନ୍ତି । ଏହି ରୋଗର ନାମକରଣ ପ୍ରଥମେ ୧୯୬୭ ମସିହାଅରେ କରାଯାଇଥିଲା ।
ରେଶ୍ମି ବୋବାନ ଜଣେ ଭାରତୀୟ ଅଭିନେତ୍ରୀ । ସେ ମୁଖ୍ୟତଃ ମଲାୟଲମ କଥାଚିତ୍ର ଓ ଦୂରଦର୍ଶନ ଧାରାବାହିକରେ କାମ କରନ୍ତି । ସେ ୧୯୯୯ ମସିହାରେ, ଦୂରଦର୍ଶନ ଧାରାବାହିକ ଜ୍ୱାଳାୟାୟି ଜରିଆରେ ଅଭିନୟ କରିବା ଆରମ୍ଭ କରିଥିଲେ । ୨୦୦୩ ମସିହାରେ, ସେ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ ଏବଂ ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ମାନସ୍ସିନାକ୍କାରେ ।
ଶମ୍ଭୁନାଥ ନାଏକ  (ଜନ୍ମ: ୨୬ ଜୁନ ୧୯୪୯) ଜଣେ ଓଡ଼ିଆ ରାଜନୀତିଜ୍ଞ  । ଶମ୍ଭୁନାଥ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ୧୯୮୫, ୧୯୯୫ ଓ ୨୦୦୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଜଶୀପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୯ମ, ୧୧ଶ ଓ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଶମ୍ଭୁନାଥ ନାଏକ ୧୯୪୯ ମସିହାର ଜୁନ ମାସ ୨୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କାଳିଚରଣ ନାଏକ । ରାଜନୈତିକ ଜୀବନ ଶମ୍ଭୁନାଥ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୯ ଜାନୁଆରୀ ବର୍ଷର ନବମ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୫୬ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୫୭ ଦିନ   ।
ବୃନ୍ଦାବନ ନାୟକ  (ମୃତ୍ୟୁ: ୧୦ ଅକ୍ଟୋବର ୧୯୮୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଆଠଥର କାର୍ଯ୍ୟ କରିଥିଲେ । ୧୯୫୨, ୧୯୫୭, ୧୯୬୧, ୧୯୬୭, ୧୯୭୧, ୧୯୭୪, ୧୯୭୭, ଓ ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବ୍ରହ୍ମପୁର ଓ ହିଞ୍ଜିଳି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ, ୨ୟ, ୩ୟ, ୪ର୍ଥ, ୫ମ, ୬ଷ୍ଠ, ୭ମ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବୃନ୍ଦାବନ ନାୟକଙ୍କ ବାପାଙ୍କ ନାମ ଦାମୋଦର ନାୟକ ଓ ପତ୍ନୀଙ୍କ ନାମ ସତ୍ୟଭାମା ନାୟକ । ତାଙ୍କ ପୁଅ ଉଦୟନାଥ ନାୟକ ମଧ୍ୟ ଜଣେ ରାଜନେତା ଥିଲା, ଯିଏକ ଓଡ଼ିଶା ବିଧାନ ସଭାକୁ ୨ ଥର ବିଧାୟକ ଭାବରେ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ବୃନ୍ଦାବନ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ କିଛିବର୍ଷ ଉତ୍କଳ କଂଗ୍ରେସରେ ମଧ୍ୟ ଯୋଗ ଦେଇଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଆଠଥର କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ୧୯୫୯ରୁ ୧୯୬୧, ୧୯୬୩ରୁ ୧୯୬୫, ୧୯୭୧ରୁ ୧୯୭୨, ୧୯୭୮ରୁ ୧୯୭୯, ୧୯୭୯ରୁ ୧୯୮୦ ମସିହାଯାଏଁ ବିଭିନ୍ନ ସମୟରେ ବିଭିନ୍ନ ମୁଖ୍ୟମନ୍ତ୍ରୀଙ୍କର ମନ୍ତ୍ରୀମଣ୍ଡଳରେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।
ନିହାର ସୁରିନ  (ଜନ୍ମ: ୨୦ ଜୁନ ୧୯୬୨) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରଜନୀତିରେ ଝାଡ଼ଖଣ୍ଡ ମୁକ୍ତି ମୋର୍ଚ୍ଚାର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବୀରମିତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ନିହାର ସୁରିନ ୧୯୬୨ ମସିହାର ଜୁନ ମାସ ୨୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କ୍ରିଷ୍ଟ ସହାୟ ସୁରିନ ଓ ପତ୍ନୀଙ୍କ ନାମ ଫ୍ରାନ୍ସିସ୍କା ସୁରିନ । ରାଜନୈତିକ ଜୀବନ ନିହାର ଓଡ଼ିଶା ରାଜନୀତିରେ ଝାଡ଼ଖଣ୍ଡ ମୁକ୍ତି ମୋର୍ଚ୍ଚାର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ବିଶ୍ୱରେ ପ୍ରତିଭା ସମ୍ପନ୍ନ ବ୍ୟକ୍ତିମାନଙ୍କୁ ଯେତେଗୁଡିଏ ପୁରସ୍କାର ଦିଆଯିବାର ବ୍ୟବସ୍ଥା ରହିଛି ତନ୍ମଧ୍ୟରେ ନୋବେଲ ପୁରସ୍କାର ହେଉଛି ବିଶ୍ୱର ସର୍ବଶ୍ରେଷ୍ଠ ପୁରସ୍କାର। ଶାନ୍ତି,ଚିକିତ୍ସା,ସାହିତ୍ୟ,ପଦାର୍ଥ ବିଜ୍ଞାନ,ରସାୟନ ବିଜ୍ଞାନ ଏବଂ ଅର୍ଥନୀତି କ୍ଷେତ୍ରରେ ଯେ କୈଣସି ଦେଶ ଓ ଜାତିର ଯୋଗ୍ୟବିବେଚିତ ବ୍ୟକ୍ତିଙ୍କୁ ଏହି ବାର୍ଷିକ ପୁରସ୍କାର ଦିଆଯାଏ। ପ୍ରଥମ ମହିଳା ନୋବେଲ ବିଜେତା ମେରୀ କ୍ୟୁରୀ ଥିଲେ ଏବେ ୨୦୧୫ ମସିହାରେ ମଲାଲା ୟୁସୂଫଜୈ ପାଇଛନ୍ତି।
ଡେକ୍ସଟ୍ରୋମେଥୋରଫାନ/କ୍ୱିନିଡାଇନ  (ଇଂରାଜୀ ଭାଷାରେ / ), ନୁଏଡେକ୍ସଟା   ଏହାର ବିକ୍ରୟ ନାମ, ଏକ ଔଷଧ ଯାହା ସୁଡୋବଲ୍ବାର ପ୍ରଭାବର   ଚିକିତ୍ସା ପାଇଁ ବ୍ୟବ‌ହୃତ ଏକ ମିଶ୍ରିତ ଔଷଧ  । ଏଥିରେ ପିବିଏ ଅନ୍ତର୍ଭୂକ୍ତ ହୋଇଛି ଯାହା ଆମାୟୋଟ୍ରୋଫିକ୍ ଲାଟେରାଲ୍ ସ୍କ୍ଲେରୋସିସ୍  , ମଲ୍ଟିପ୍ଲ ସ୍କ୍ଲେରୋସିସ୍  (ଏମ୍ଏସ୍) ଏବଂ ଡିମେନ୍ସିଆରେ ସୁଡୋବଲ୍ବାର ପ୍ରଭାବ   ହୋଇପାରେ  । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ମୁଣ୍ଡ ବୁଲାଇବା, କାଶ, ବାନ୍ତି, ପ୍ରାନ୍ତୀୟ ଫୁଲା ଏବଂ ମୂତ୍ରନଳୀ ସଂକ୍ରମଣ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କମ୍ ପ୍ଲାଟେଲେଟ୍, ଲଙ୍ଗ କ୍ୟୁଟି ସିଣ୍ଡ୍ରୋମ, ଯକୃତ ସମସ୍ୟା ଏବଂ ସେରୋଟୋନିନ୍ ସିଣ୍ଡ୍ରୋମ ହୋଇପାରେ । ଏଥିରେ ଡେକ୍ସଟ୍ରୋମେଥୋରଫାନ ଯାହା ଏକ ଏନଏମଡିଏ   ରିସେପ୍ଟର ଆଣ୍ଟାନିଷ୍ଟ ଏବଂ କ୍ୱିନିଡାଇନ୍ ଯାହା ଏକ ସିୱାଇପି୨ଡି୬  ( 2 6) ପ୍ରତିବନ୍ଧକ ଅଛି  । ଡେକ୍ସଟ୍ରୋମେଥୋରଫାନର କାର୍ଯ୍ୟକଳାପ ବୃଦ୍ଧି ପାଇଁ କ୍ୱିନିଡାଇନ୍ ବ୍ୟବହୃତ ହୁଏ । ୨୦୧୦ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର କରିବା ପାଇଁ ଏହି ମିଶ୍ରଣକୁ ଅନୁମୋଦନ କରାଯାଇଥିଲା । ଏହା ୨୦୧୩ରେ ୟୁରୋପରେ ଅନୁମୋଦିତ ହୋଇଥିଲା କିନ୍ତୁ ଏହି ଅନୁମୋଦନ ପରବର୍ତ୍ତୀ ସମୟରେ ପ୍ରତ୍ୟାହାର କରାଯାଇଥିଲା । ଯୁକ୍ତରାଷ୍ଟ୍ରରେ ଏହାର ୬୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୧୩୦୦ ଡଲାର ଥିଲା ।
ଏସିଆନ ଗେମ୍ସ ବା ଏସୀୟ କ୍ରୀଡ଼ା ବା ଏସିଆଡ଼ ପ୍ରତି ୪ ବର୍ଷରେ ହେଉଥିବା ଏକ ବୃହତ ଖେଳ ଆୟୋଜନ। ଅଲିମ୍ପିକ ପରେ ଏସିଆଡ଼ ବିଶ୍ୱର ଦ୍ୱିତୀୟ ବୃହତ୍ତମ କ୍ରୀଡ଼ା ଆୟୋଜନ ଭାବେ ଗଣା ଯାଏ। ଅଲିମ୍ପିକ ପରି ଏଥିରେ ବି ବିଭିନ୍ନ ଖେଳର ସ୍ପର୍ଦ୍ଧାରେ ପ୍ରତିଯୋଗୀମାନେ ଭାଗ ନେଇଥାନ୍ତି। ଏସୀୟ କ୍ରୀଡ଼ାରେ କେବଳ ଏସିଆ ମହାଦେଶର ଦେଶମାନେ ଭାଗ ନେଇଥାନ୍ତି। ପ୍ରଥମ ଏସିଆଡ଼ ୧୯୫୧ ମସିହାରେ ନୂଆ ଦିଲ୍ଲୀଠାରେ ଆୟୋଜିତ ହୋଇଥିଲା। ଆରମ୍ଭରୁ ୧୯୭୮ ଯାଏ ଏସୀୟ କ୍ରୀଡା ମହାସଂଘ ଏହାକୁ ଆୟୋଜନ କରୁଥିଲା। ୧୯୭୮ପରଠାରୁ ଏହାର ଆୟୋଜନ ଏସୀୟ ଓଲିମ୍ପିକ ପରିଷଦ କରିଆସୁଛି। ଏହି କ୍ରୀଡା ସମାରୋହ ଅନ୍ତର୍ଜାତିକ ଅଲିମ୍ପିକ ପରଷଦଦ୍ୱାରା ସ୍ୱୀକୃତ।
ପକୋଡ଼ା  (  ), ଯେମିତି କି, ପକଡ଼ି, ପୋନାକୋ ମଧ୍ୟ କୁହାଯାଇଥାଏ  । ଏହା ଏକ ତେଲରେ ଛଣା ହୋଇଥିବା ଜଳଖିଆ ଅଟେ । ମୂଳ ରୂପେ ଭାରତର ଉପ-ମହାଦ୍ୱୀପରେ ଏହା ଦେଖା ଦେଇଥାଏ, ଖାସ କରି ଭାରତ, ବଙ୍ଗଳାଦେଶ, ନେପାଳ ଏବଂ ପାକିସ୍ତାନରେ ଏହା ପ୍ରସିଦ୍ଧ ଅଟେ । ତିଆରି ପକୋଡ଼ା ଏକ ଖାଦ୍ୟ ପଦାର୍ଥ ଯାହା, ପିଆଜ, ବାଇଗଣ, ଆଳୁ, ପନିର, ଫୁଲ କୋବି, ଲଙ୍କା, ଟମାଟୋ କିମ୍ବା କେବେ କେବେ ବ୍ରେଡ଼ ସହିତ ତିଆରି ହୋଇଥାଏ । ଏହା ମୁଖ୍ୟତଃ ବେସନରୁ ପ୍ରସ୍ତୁତ ହୋଇଥାଏ । ବେସନରେ ଲୁଣ, ବେକିଂ ପାଉଡର, ପାଣି ସହିତ ପ୍ରସ୍ତୁତ କରାଯାଉଥିବା ଆବଶ୍ୟକୀୟ ପରିବା ମିଶାଇ ତିଆରି କରାଯାଇଥାଏ । ପରେ ଏହାକୁ ତେଲରେ ଛୋଟ ଛୋଟ ଆକାରରେ ଗଢ଼ି ଛଣା ଯାଇଥାଏ । ସବୁଠାରୁ ଲୋକପ୍ରିୟ ପକୋଡ଼ା ଭିତରେ ପିଆଜ ପକୋଡ଼ା, ଆଳୁ ପକୋଡ଼ା, ପନିର ପକୋଡ଼ା, ଚିକେନ ପକୋଡ଼ା, ବାଇଗଣ ପକୋଡ଼ା ଇତ୍ୟାଦି ରହିଥାଏ । ପ୍ରସ୍ତୁତି ପକୋଡ଼ା ସାଧାରଣତଃ ଜଳଖିଆ କିମ୍ବା କ୍ଷୁଧାବର୍ଧକ ରୂପେ ପ୍ରସ୍ତୁତ କରାଯାଇଥାଏ । ଗ୍ରେଟ ବ୍ରିଟେନରେ ଏହା ଏକ ଫାଷ୍ଟ ଫୁଡ଼ ରୂପେ ଲୋକପ୍ରିୟ ଅଟେ, ଯାହା ମୁଖ୍ୟତଃ ଭାରତ ଏବଂ ପାକିସ୍ତାନ ରେଷ୍ଟୁରାଣ୍ଟରେ ଉପଲବ୍ଧ ହୋଇଥାଏ । ମୁଖ୍ୟତଃ ଭାରତୀୟମାନେ ଏହାକୁ ବିଭିନ୍ନ ସମାରୋହରେ କୁଣିଆମାନଙ୍କ ପାଇଁ ଚାହା ସହିତ ପକୋଡ଼ାର ମଧ୍ୟ ବ୍ୟବସ୍ଥା କରିଥାନ୍ତି । ତା ସହିତ ପକୋଡ଼ା ପାଇଁ ବିଭିନ୍ନ ଚଟଣି ମଧ୍ୟ ଦେଇଥାନ୍ତି ।
ହିମସାଗର ଏକ୍ସପ୍ରେସ ଭାରତୀୟ ରେଳବାଇଦ୍ୱାରା ଚାଲୁ ଥିବା ଏକ ସାପ୍ତାହିକି ଏକ୍ସପ୍ରେସ । ଏହା ତାମିଲନାଡୁ ରାଜ୍ୟର କନ୍ୟାକୁମାରୀଠାରୁ ଜାମୁ କାଶ୍ମୀରର ଶ୍ରୀ ମାତା ବ୍ୟେସ୍ନୋଦେବୀ , କାତରା ପର୍ଯ୍ୟନ୍ତ ଚାଲିଥାଏ । ଦିବ୍ରୁଗଡ - କନ୍ୟାକୁମାରୀ ବିବେକ ଏକ୍ସପ୍ରେସ ଚାଲିବା ଆଗରୁ ଭାରତୀୟ ରେଳବାଇର ସବୁଠାରୁ ଦୀର୍ଘ ରୁଟ ଭାବରେ ଏହି ଟ୍ରେନ ପରିଚିତ ଥିଲା । ଗୋଟିଏ ପଟରେ ଏହି ଟ୍ରେନ ସମୁଦାୟ ୩୭୮୭ କିଲୋମିଟର ଯାତ୍ରାପଥ ଅତିକ୍ରମ କରେ ।ଏହା ତାର ଯାତ୍ରାପଥରେ ୧୨ଟି ଭାରତୀୟ ରାଜ୍ୟ ଦେଇ ଯାଇଥାଏ । ଏହି କ୍ରମରେ ଏହା ସମୁଦାୟ ୭୩ଟି ନିର୍ଧାରିତ ସ୍ଟେଶନରେ ରହଣି କରିଥାଏ । ଯାତ୍ରାପଥ ଏହି ଟ୍ରେନ ଏହାର ସାପ୍ତାହିକ ଯାତ୍ରା ପାଇଁ କନ୍ୟାକୁମାରୀରୁ ଶୁକ୍ରବାର ଦିନ ୧୪.୦୫ରେ ବାହାରି ସୋମବାର ଦିନ ୧୫.୨୦ରେ କାତରାରେ ପହଞ୍ଚି ଥାଏ । ପୁନର୍ବାର କାତରାଠାରୁ ସେହିଦିନ ୨୧.୫୫ରେ ବାହାରି କନ୍ୟାକୁମାରୀରେ ଗୁରୁବାର ଦିନ ୨୧.୩୦ରେ ପହଞ୍ଚିଥାଏ । ସାପ୍ତାହିକି ହେଇଥିବାରୁ ଏହି ଟ୍ରେନ କେବଳ ଗୋଟିଏ ସେଟ କୋଚ ଆବଶ୍ୟକ କରିଥାଏ । ନୂଆ ଦିଲ୍ଲୀ , ଥିରୁବନ୍ତପୁର , ଏର୍ନାକୁଲମ , ନାଗପୁର ଭୋପାଲ ,ଇତରସି , ବିଜଯବୱାଦା , ଭୋପାଲ ପରି ବୃହତ ସ୍ଟେଶନରେ ଦୀର୍ଘ ରହଣି ସହ ଏହି ଟ୍ରେନ ସମୁଦାୟ ୭୩ଟି ରହଣି କରେ । ବେଗ ଏହି ଟ୍ରେନର ବେଗ ଭିନ୍ନ ଅଞ୍ଚଳ ଅନୁସାରେ ଭିନ୍ନ ହେଇଥାଏ ।କିଲ୍ଲା ରାୟପୁର ନିକଟରେ ଏହା ୧୦୮ / ବେଗରେ ଗଲା ବେଳେ ଦିଲ୍ଲୀ ନିକଟରେ ୨୪ / ଓ ଭୋପାଲ ନିକଟରେ ୧୯ / ବେଗରେ ଯାଏ । ହାରାହାରି ବେଗ ହେଲା ୫୨ / । କୋଚ ଏହି ଟ୍ରେନରେ ୨ ୟ ଶ୍ରେଣୀ ୧ଟି , ୩ୟ ଶ୍ରେଣୀ ୨ଟି ସହ ସମୁଦାୟ ୧୯ଟି ବଗି ଥାଏ । ଏହା ସହ ପାନ୍ତ୍ରୀ କାର ଓ ଲଗେଜ ଭେନ ମଧ୍ୟ ଥାଏ ।
ବୁଢାବଳଙ୍ଗ ନଦୀ ' ମୟୂରଭଞ୍ଜ ଜିଲ୍ଲାର ଶିମିଳିପାଳ ପର୍ବତରୁ ବାହାରି ବାଲେଶ୍ୱର ଜିଲ୍ଲାରେ ପ୍ରବାହିତ ହୋଇ ଚାନ୍ଦିପୁର ନିକଟରେ ବଙ୍ଗୋପସାଗରରେ ପଡ଼ିଅଛି । ଏହି ନଦୀର କୂଳରେ ବାରିପଦା ଓ ବାଲେଶ୍ୱର ସହର ଅବସ୍ତିତ । ପାଠ୍ୟକ୍ରମ ବୁଢାବଳଙ୍ଗ, ଅର୍ଥାତ୍ ପୁରାତନ ବଳଙ୍ଗ, ସିମିଳିପାଳ ପାହାଡରେ ଉଠି ବରେହପାଣି ଜଳପ୍ରପାତ ଦ୍ୱିତୀୟରେ - ଭାରତର ସର୍ବୋଚ୍ଚ ଜଳପ୍ରପାତ ଶିମିଳିପାଳ ଜାତୀୟ ଉଦ୍ୟାନରେ ଅବସ୍ଥିତ । ଏହା ପରେ ବାଙ୍ଗିରିପୋସି ପୋଲିସ୍ ଷ୍ଟେସନର କରଞ୍ଜିଆ ପର୍ଯ୍ୟନ୍ତ ଉତ୍ତର ଦିଗକୁ ପ୍ରବାହିତ ହୁଏ  ଏହା ପରେ ଏହା ଉତ୍ତର-ପୂର୍ବ ଆଡକୁ ଯାଇ ରେଳବାଇ ଟ୍ରାକ ଦେଇ ଜାନକାପାହାଡ ପର୍ଯ୍ୟନ୍ତ ପ୍ରବାହିତ ହୁଏ  ସେଠାରେ ଏହା ଦକ୍ଷିଣ ଦିଗକୁ ବଦଳାଇ କାଟ୍ରା ନାଳକୁ ଭେଟିଥାଏ  ଅନ୍ୟ ଉପନଦୀଗୁଡ଼ିକ ହେଉଛି ପାଲପାଲା ଏବଂ ଚିପତ୍ ଉଭୟ ସିମିଳିପାଳ ପାହାଡରୁ ଉଠୁଥିବା ପାହାଡ ରଣା  ତା ପରେ ନଦୀ ବାରିପଦା ଦେଇ ଯାଇଥାଏ  ଏହା ପରେ ବାଲାସୋର ଜିଲ୍ଲା ଦେଇ ପ୍ରବାହିତ ହୁଏ ଏବଂ ବଙ୍ଗୋପସାଗରରେ ପଡ଼ିଛି
ରାମୁସିରୁମାବ  (ଇଂରାଜୀ ଭାଷାରେ ), ସିରାମଜା ତାହାର ଏକ ବିକ୍ରୟ ନାମ, ଏକ ଔଷଧ ଯାହା ପାକସ୍ଥଳୀ କର୍କଟ, ବୃହଦନ୍ତ୍ର-ମଳାଶୟ କର୍କଟ, ଅଣ-ଛୋଟ କୋଷ ଫୁସଫୁସ କର୍କଟ ଏବଂ ହେପାଟୋସେଲ୍ୟୁଲାର୍ କର୍କଟ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା କେବଳ ରୋଗ ଆଗେଇ ଯାଇଥିବା କ୍ଷେତ୍ରରେ ବ୍ୟବହୃତ ହୁଏ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥକ୍କା, ତରଳ ଝାଡ଼ା, ରକ୍ତସ୍ରାବ, ମୁଣ୍ଡବିନ୍ଧା, ଅଳ୍ପ ରକ୍ତ ସୋଡ଼ିଅମ, ଫୁଲା ଏବଂ ବୃକ୍‌କ ସମସ୍ୟା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଜଠରାନ୍ତ୍ର ଛିଦ୍ର, ଖରାପ କ୍ଷତ ଆରୋଗ୍ୟ, ଉଚ୍ଚ ରକ୍ତଚାପ ଏବଂ ରକ୍ତ ଜମାଟ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଭାସ୍କୁଲାର ଏଣ୍ଡୋଥେଲିଆଲ୍ ଅଭିବୃଦ୍ଧି ଫ୍ୟାକ୍ଟର୍ ରିସେପ୍ଟର   ସହିତ ସଂଯୁକ୍ତ ହୋଇ ତାହାର କାର୍ଯ୍ୟକୁ ଅବରୋଧ କରିଥାଏ । ୨୦୧୪ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର କରିବା ପାଇଁ ରାମୁସିରୁମାବକୁ ଅନୁମୋଦନ କରାଯାଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହାର ୫୦୦ ମିଗ୍ରା ମୂଲ୍ୟ ପ୍ରାୟ ୬୬୦୦ ଡଲାର ଥିଲା । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ପ୍ରାୟ ୨୫୦୦ ପାଉଣ୍ଡ ଅଟେ ।
ଦ୍ୱିତୀୟ-ସ୍ତର ଆଟ୍ରିଓଭେଣ୍ଟ୍ରିକୁଲାର ଅବରୋଧ  (ଦ୍ୱିତୀୟ-ଡିଗ୍ରୀ ଏଭି ବ୍ଲକ୍) କୁହାଯାଏ ଯେତେବେଳେ ହୃତ୍‌ପିଣ୍ଡର ଉପର ଅଳିନ୍ଦରୁ ନିଳୟକୁ ବୈଦ୍ୟୁତିକ ସଙ୍କେତ ସାମୟିକ ଭାବରେ ଅବରୋଧ ହୋଇଯାଇଥାଏ  । ଏହାକୁ ଦୁଇ ଭାଗରା ବିଭକ୍ତ କରାଯାଏ ଯଥା: - ମୋବିଜ୍ ପ୍ରକାର୧ ଏବଂ ମୋବିଜ୍ ପ୍ରକାର ୨ । ପ୍ରକାର-୧ ରୋଗର ସାଧାରଣତଃ କୌଣସି ଲକ୍ଷଣ ନଥାଏ କିନ୍ତୁ ପ୍ରକାର -୨ ରୋଗରେ ଅନ୍ୟକ ସମୟରେ ଥକ୍କା, ଅଣନିଶ୍ୱାସ, ଛାତି ଯନ୍ତ୍ରଣା କିମ୍ବା ସିଙ୍କୋପ୍ ସହିତ ଉପସ୍ଥାପିତ ହୁଏ । ପ୍ରକାର-୨ ରୋଗର ପ୍ରଗତି ହୋଇ ତୃତୀୟ-ସ୍ତର ଏଭି ବ୍ଲକ୍ କିମ୍ବା ହଠାତ୍ ହୃଦ୍‌‌ରୋଧ ହୋଇ ମୃତ୍ୟୁ ହୋଇପାରେ । ଜଣେ ଯୁବକ କିମ୍ବା ଆଥଲେଟ୍ ଲୋକର ପ୍ରକାର ୧ ସାଧାରଣ ଧରଣର ହୋଇପାରେ । ତଥାପି, ଏହା କରୋନାରୀ ଧମନୀ ରୋଗ, କେତେକ ଷଧ, ଉଚ୍ଚ ରକ୍ତ ପୋଟାସିୟମ୍, କାର୍ଡିଓମାଇଓପା ଥି, ରିଉମାଟିକ୍ ଜ୍ୱର କିମ୍ବା ହୃତ୍‌ପିଣ୍ଡ ଅସ୍ତ୍ରୋପଚାର ପରେ ମଧ୍ୟ ହୋଇପାରେ । ଏଥିରେ ଷଧ ବିଟା ବ୍ଲକର୍, କ୍ୟାଲସିୟମ୍ ଚ୍ୟାନେଲ୍ ବ୍ଲକର୍, ଆଣ୍ଟିଆରିଦମିକ ଏବଂ ଡିଗକ୍ସିନ୍ ଆଦି ଔଷଧ ଯୋଗୁ ମଧ୍ୟ ଏହା ହୋଇପାରେ । ପ୍ରକାର୨ ରୋଗ ସାଧାରଣତ ଏକ ଅନ୍ତର୍ନିହିତ ସମସ୍ୟା ହେତୁ ହୋଇଥାଏ । ଇଲେକ୍ଟ୍ରୋକାର୍ଡିଓଗ୍ରାମ   ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ । ପ୍ରକାର ୧ ରୋଗରେ ପିଆର ବ୍ୟବଧାନ ପ୍ରତ୍ୟେକ ସ୍ପନ୍ଦନ ସହିତ ଅଧିକ ହୋଇଯାଏ ଓ ଅବଶେଷରେ ଏକ ଅଳିନ୍ଦ ତରଙ୍ଗ ସମ୍ପୂର୍ଣ୍ଣ ରୂପେ ଅବରୋଧ ହୋଇଥାଏ, ଫଳସ୍ୱରୂପ ଏକ ସ୍ପନ୍ଦନ ବନ୍ଦ ହୋଇଯାଏ । ପ୍ରକାର ୨ରେ ପିଆର ବ୍ୟବଧାନର ମାତ୍ରା ପରିବର୍ତ୍ତନ ହୁଏ ନାହିଁ କିନ୍ତୁ ଅଳିନ୍ଦ ତରଙ୍ଗ ମଧ୍ୟବର୍ତ୍ତୀ ସମୟରେ ଅବରୋଧିତ ହୁଏ । ଯଦି ପ୍ରତ୍ୟେକ ଦ୍ୱିତୀୟ ତରଙ୍ଗ ଖସିଯାଏ ତେବେ ପ୍ରକାର ୧ ଏବଂ ୨ ମଧ୍ୟରେ ପାର୍ଥକ୍ୟ କରିବା କଷ୍ଟକର ହୋଇପାରେ । ଏହା ଏକ ପ୍ରକାର ଆଟ୍ରିଓଭେଣ୍ଟ୍ରିକୁଲାର୍ ବ୍ଲକ୍ ଅଟେ । ପ୍ରକାର ୧ ରୋଗ ପାଇଁ ନିର୍ଦ୍ଦିଷ୍ଟ ଚିକିତ୍ସା ପ୍ରାୟ ଆବଶ୍ୟକ ହୁଏ ନାହିଁ । ରୋ ଅବସ୍ଥା ଖରାପ ଦିଗକୁ ଗତି କରୁଥିଲେ ଔଷଧ ବନ୍ଦ କରିଦିଆଯାଏ ବା ହ୍ରାସ କରାଯାଇପାରେ ଓ ରୋଗୀର ଅବସ୍ଥା ଅନୁସରଣ କରାଯାଇପାରେ । ଯଦି ହୃତପିଣ୍ଡ ଗତି ଧୀର ହୁଏ କିମ୍ବା ନିମ୍ନ ରକ୍ତଚାପ ହୁଏ ତେବେ ଏହାକୁ ଆଟ୍ରୋପିନ୍ ସହିତ ଚିକିତ୍ସା କରାଯାଇପାରେ । କ୍ୱଚିତ୍ କାର୍ଡିଆକ୍ ପେସ୍ ମେକର ଆବଶ୍ୟକ ହୁଏ । ପ୍ରକାର-୨ ରୋଗ ନିମନ୍ତେ ପ୍ରାୟ ସବୁବେଳେ ହୃଦ୍‌ରୋଗ ପେସିଙ୍ଗ ସହିତ ଚିକିତ୍ସା କରାଯାଏ। ପ୍ରଥମେ ପ୍ରକାର ୧ ରୋଗକୁ ୧୮୯୯ ମସିହାରେ କରେଲ ଫ୍ରେଡେରିକ୍ ୱେନ୍କେବାକ୍ ବର୍ଣ୍ଣନା କରିଥିବାବେଳେ ପ୍ରକାର-୨ ରୋଗକୁ ପ୍ରଥମେ ୧୯୨୪ ମସିହାରେ ୱୋଲଡେମର ମୋବିଜ୍ ବର୍ଣ୍ଣନା କରିଥିଲେ ।
ହ୍ୟୁମରସ ଅସ୍ଥି ଭଗ୍ନ ହୋଇଥିବା କୁହାଯାଏ ଯେତେବେଳେ ବାହୁରେ ଥିବା ହାଡ଼ ଭାଙ୍ଗିଯାଏ । ଯନ୍ତ୍ରଣା, ଫୁଲା ଏବଂ ଆଞ୍ଚୁଡ଼ା ଇତ୍ୟାଦି ଲକ୍ଷଣମାନ ଦେଖାଯାଏ । ବାହୁକୁ ଘୁଞ୍ଚାଇବାର କ୍ଷମତା ହ୍ରାସ ହୋଇପାରେ ଏବଂ ଆଘାତପ୍ରାପ୍ତ ବ୍ୟକ୍ତି ନିଜାର କ‌ହୁଣୀକୁ ଧରି ଉପସ୍ଥାପନ କରିପାରନ୍ତି  ଧମନୀ କିମ୍ବା ସ୍ନାୟୁରେ ଆଘାତ ଏବଂ କମ୍ପାର୍ଟମେଣ୍ଟ ସିଣ୍ଡ୍ରୋମ ଭଳି ଜଟିଳତା ଦେଖାଯାଇପାରେ  ସାଧାରଣତଃ ପଡ଼ିଗଲେ ବା ଆଘାତପ୍ରାପ୍ତ ହେଲେ ହ୍ୟୁମରସ ଭାଙ୍ଗିଯାଏ । ହାଡ଼କୁ ଦୁର୍ବଳ କଲାଭଳି ରୋଗ ଯେପରିକି କର୍କଟ ରୋଗ ଥିଲେ ମଧ୍ୟ ହ୍ୟୁମରସ ଭାଙ୍ଗିଯାଏ । ଭାଙ୍ଗିଥିବା ସ୍ଥାନ ଅନୁସାରେ ବର୍ଗୀକରଣ କରାଯାଏ ଯେପରି ସନ୍ନିକଟ ହ୍ୟୁମରସ ଅସ୍ଥିଭଗ୍ନ, ହ୍ୟୁମରସ ମଧ୍ୟ ଭାଗ ବା ଶାଫ୍ଟ ଏବଂ ଦୂରବର୍ତ୍ତୀ ଅସ୍ଥି ଭଗ୍ନ । ରୋଗୀ ହାତର ରଞ୍ଜନରଶ୍ମି କରି ଭଙ୍ଗା ନିଶ୍ଚିତ ହୋଇଥାଏ। ଅଧିକ ବିବରଣୀ ସଂଗ୍ରହ କରିବା ପାଇଁ ସିଟି ସ୍କାନ କରାଯାଏ  ଭଙ୍ଗା ସ୍ଥାନ ଅନୁସାରେ ସ୍ଲିଙ୍ଗ, ସ୍ପ୍ଲିଣ୍ଟ, ବ୍ରେସ ବା ଅସ୍ତ୍ରୋପଚାର ଭଳି ବିକଳ୍ପ ବ୍ୟବ‌ହାର କରି ଏହାର ଚିକିତ୍ସା କରାଯାଏ । ସନ୍ନିକଟ ହ୍ୟୁମରସ ଅସ୍ଥିଭଗ୍ନଗୁଡ଼ିକରେ ଭଗ୍ନ ଅଂଶ ସଠିକ ସ୍ଥାନରେ ଥିଲେ ଏକ ସ୍ଲିଙ୍ଗ୍ ବ୍ୟବ‌ହାର ଯଥେଷ୍ଟ ହୁଏ  ଅସ୍ତ୍ରୋପଚାର ପରିବର୍ତ୍ତେ ଅନେକ ହ୍ୟୁମରସ୍ ଶାଫ୍ଟ ଭଙ୍ଗା ଏକ ବ୍ରେସ ସାହାଯ୍ୟରେ ଚିକିତ୍ସା କରାଯାଇପାରେ  ଅସ୍ତ୍ରୋପଚାର କରି ଭଙ୍ଗା ସ୍ଥାନ ଖୋଲି ହାଡ଼ ଯଥା ସ୍ଥାନରେ ଖଞ୍ଜାଯିବା ପରେ ଇଣ୍ଟ୍ରାମେଡୁଲାରି କଣ୍ଟା ବା ଚର୍ମ‌ଭେଦୀ ପିନ ଲଗାଯାଏ । ଗଣ୍ଠି ପୁନସ୍ଥାପନ ଏହାର ଅନ୍ୟ ଏକ ବିକଳ୍ପ ହୋଇପାରେ  ସନ୍ନିକଟ ଏବଂ ଶାଫ୍ଟ ଭଙ୍ଗା ଚିକିତ୍ସାର ଭଲ ଫଳାଫଳ ମିଳିଥାଏ କିନ୍ତୁ ଦୂରବର୍ତ୍ତୀ ଅସ୍ଥି ଭଗ୍ନର ଫଳାଫଳ ଏତେ ଭଲ ହୋଇନପାରେ  ସମୁଦାୟ ଅସ୍ଥି ଭଗ୍ନର ୪% ଏହି ଭଙ୍ଗା ଥାଏ ।
ଟେନୋଫୋଭିର ଆଲାଫେନାମାଇଡ, ବେପାର ନାମ ଭେନୋଲିଡି, ହେଉଛିଏକ ଔଷଧ ଯାହା ଦୀର୍ଘକାଳୀନ ଯକୃତ ପ୍ରଦାହ ଖ ରୋଗ, ବିଶେଷତଃ କ୍ଷତିପୁର୍ତ୍ତ ଯକୃତ ରୋଗର ଚିକିତ୍ସା ପାଇଁ ଦିଆଯାଏ । ଏହା ପାଟିରେ ଦିଆଯାଏ । ଏହା ୧୧ ବର୍ଷରୁ ଅଧିକ ବୟସର ଲୋକଙ୍କଠାରେ ବ୍ୟବହୃତ ହୋଇପାରେ । ଔଷଧ ଦେବା ବନ୍ଦ କରିବା ପରେ ଯକୃତ ପ୍ରଦାହ ଖ ରୋଗ ଖରାପ ଦିଗକୁ ଗତି କରିପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ବାନ୍ତି, ଏବଂ ଥକାପଣ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଲାକ୍ଟିକ ଏସିଡୋସିସ ହୋଇପାରେ । ସାଂଘାତିକ ଯକୃତ ଜନିତ ସମସ୍ୟାରେ ଏହା ଦେବାକୁ ସୁପାରିଶ କରାଯାଏ ନାହିଁ । ଟେନୋଫୋଭିର ଆଲାଫେନାମାଇଡ୍ ଶରୀରଦ୍ୱାରା ଟେନୋଫୋଭିର ରୂପାନ୍ତରିତ ହୁଏ, ଯାହାଦ୍ୱାରା ଏହା କାର୍ଯ୍ୟକ୍ଷମ ହୁଏ । ଏହା ରିଭର୍ସ ଟ୍ରାନ୍ସକ୍ରିପଟେଜକୁ ଅବରୋଧ କରେ ଯାହାଦ୍ୱାରା ଭୂତାଣୁକୁ ବହୁଗୁଣିତ କରିବାରେ ବାଧା ଦିଏ । ଟେନୋଫୋଭିର ଆଲାଫେନାମାଇଡ ଔଷଧ ୨୦୧୬ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୭ରେ ୟୁରୋପରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହାର ଚିକିତ୍ସା ବାବଦ ମାସକୁ ପ୍ରାୟ ୧୩୦୦ ଡଲାର ଖର୍ଚ୍ଚ ହୋଇଥାଏ ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ୩୨୫ ଡଲାର ।
ଆମ୍ବ୍ରିସେଣ୍ଟାନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଲେଟେରିସ୍, ହେଉଛି ଫୁସଫୁସ ଉଚ୍ଚ ରକ୍ତଚାପ ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ଏହା ବ୍ୟାୟାମ କରିବାର କ୍ଷମତାକୁ ଉନ୍ନତ କରେ ଏବଂ ଖରାପ ହେବାକୁ ମନ୍ଥର କରେ । ଫୁସଫୁସ ଫାଇବ୍ରୋସିସ୍ ରୋଗୀଙ୍କ କ୍ଷେତ୍ରରେ ଏହା ଉପଯୋଗୀ ନୁହେଁ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଫୁଲା, ଦୃତ ହୃତ୍‌ପିଣ୍ଡ ଗତି, ମୁଣ୍ଡବିନ୍ଧା ଏବଂ କୋଷ୍ଠକାଠିନ୍ୟ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ରକ୍ତହୀନତା, ଲାଲ ପଡ଼ିବା, କାନନାଦ ଏବଂ ଯକୃତ ସମସ୍ୟା ହୋଇପାରେ । ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଏହା ଏଣ୍ଡୋଥେଲିନ୍ ରିସେପ୍ଟରକୁ ଅବରୋଧ କରି କାର୍ଯ୍ୟକ୍ଷମ ହୁଏ, ବିଶେଷ ଭାବରେ ଏ ଏଣ୍ଡୋଥେଲିଆନ୍ ରିସେପ୍ଟର   ପ୍ରକାର । ୨୦୦୭ରେ ଆମେରିକାରେ ଏବଂ ୨୦୦୮ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଆମ୍ବ୍ରିସେଣ୍ଟାନ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ମାସକୁ ଏହାର ଖର୍ଚ୍ଚ ୧୬୦୦ ପାଉଣ୍ଡ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୫,୧୦୦ ଡଲାର ଅଟେ ।
ଛାଞ୍ଚ: ଆଦାମ କ୍ରେଗ ଗିଲଖ୍ରୀଷ୍ଟ ବିଶ୍ୱର ଅନ୍ନ୍ୟତମ ସର୍ବକାଳିନ ଶ୍ରେଷ୍ଠ ୱିକେଟ କିପର-ବେଟସ ମେନର ମାନ୍ୟତା ପାଇ ଆସୁଛନ୍ତି । ଗିଲ୍ଲୀ ବା ଚର୍ଚି ନାମରେ ମଧ୍ୟ ଜଣା ଶୁଣା ଗିଲଖ୍ରୀଷ୍ଟ ଅଷ୍ଟ୍ରେଲିଆର ଜଣେ କ୍ରିକେଟର । ସେ ଜଣେ ବିସ୍ଫୋରକ ବେଟସମେନ ହେଇଥିବା ସହ ଏକଦା ଏକଦିବସୀୟରେ ବିଶ୍ୱରେ ସର୍ବାଧିକ କେଚ ନେଇଥିବା ୱିକେଟ କିପର ମଧ୍ୟ । ସେ ପ୍ରଥମ କ୍ରିକେଟ ଖେଳାଳି ଭାବେ ଟେଷ୍ଟ କ୍ରିକେଟରେ ୧୦୦ଟି ଛକା ମାରିଥିବାର ଗୌରବର ଅଧିକାରୀ । ଟେଷ୍ଟରେ ତାଙ୍କର ୧୭ଟି ଆଉ ଏକଦିବସୀୟରେ ୧୬ଟି ଶତକ ଅଛି । କେବଳ ଶ୍ରୀଲଙ୍କାର ୱିକେଟ କିପର ସଙ୍ଗାକାରା ତାଙ୍କଠୁ ବେଶୀ ଶତକ ଓ ରନ କରିଛନ୍ତି , ଜଣେ ୱିକେଟ କିପର ହିସାବରେ । କ୍ରମାଗତ ୩ଟି ବିଶ୍ୱ କପ ଫାଇନାଲ  ( ୧୯୯୯, ୨୦୦୩ ଓ ୨୦୦୭ )ରେ ସେ ୫୦ରୁ ବେଶୀ ରନକରିବାର ବିରଳ କୃତି ହାସଲ କରିଥିଲେ  । ୨୦୦୭ ବିଶ୍ୱ କପ ଫାଇନାଲରେ ଶ୍ରୀଲଙ୍କା ବିରୁଦ୍ଧରେ କରିଥିବା ୧୪୯ ରନ ଯାହା ମାତ୍ର ୧୦୪ ବଳରେ କରିଥିଲେ , ତାହା ତାଙ୍କର ସର୍ବଶ୍ରେଷ୍ଠ ପ୍ରଦର୍ଶନ ବୋଲି କୁହା ଯାଏ । ରେ ମଧ୍ୟ ଗିଲଖ୍ରୀଷ୍ଟ ଚମତ୍କାର ପ୍ରଦର୍ଶନ କରି ପ୍ରଥମ ଖେଳାଳି ଭାବେ ୧୦୦୦ ରନ ପୂରଣ କରିଥିଲେ । ଗିଲଖ୍ରୀଷ୍ଟ ଅଷ୍ଟ୍ରେଲିଆ ପାଇଁ ୯୬ଟି ଟେଷ୍ଟ ସହ ୨୭୦ଟି ଏକଦିବସୀୟ ଖେଳିଥିଲେ । .ମାର୍ଚ , ୨୦୦୮ରେ ସେ ଅନ୍ତର୍ଜାତିକ କ୍ରିକେଟରୁ ସନ୍ନ୍ୟାସ ନେଇଥିଲେ । ତେବେ ସେ ଓ କାରିବିଆନ ଲିଗରେ ତାଙ୍କର ଖେଳ ଜାରି ରଖିଥିଲେ । ଅନ୍ତର୍ଜାତିକ ପ୍ରଦର୍ଶନ - ଦୃଷ୍ଟାନ୍ତ ମୂଳକ ବ୍ୟବହାର ଏହି ଯୁଗରେ ଗିଲଖ୍ରୀଷ୍ଟଙ୍କ ପରି ନିୟମବାଦୀ ଖେଳାଳି ମିଳିନା ବିରଳ । ସେ କେବେହେଲେ ଆମ୍ପୟରଙ୍କ ନିଷ୍ପତ୍ତିର ବିରୋଧ କରନ୍ତିନୀ । ଯଦି ନିଜେ ଜାଣିବେ ଆଉଟ ବୋଲି ସେ ନିର୍ଦ୍ଦେଶକୁ ଅପେଛ୍ଯା ନା କରି ଚାଲି ଆସନ୍ତି । ପଡ଼ିଆ ବା ବାହାରେ ତାଙ୍କ ବ୍ୟବହାର ଖୁବ ମାର୍ଜିତ । ରାଜନୀତି , ଜନସେବା ଓ ସମ୍ବାଦିକତା କ୍ରିକେଟ ବାହାରେ ଆଦାମ ରାଜନୀତି ଓ ସମାଜ ସେବା ପାଇଁ ମଧ୍ୟ ବହୁତ ସମୟ ଦେଇ ଆସୁଛନ୍ତି ।ଏପରିକି ମେଡ଼ିଆରେ ମଧ୍ୟ ସର୍ବଦା ସକ୍ରିୟ ଅଂଶ ନେଇଥାନ୍ତି । ପୁରସ୍କାର ସମୂହ ହଲ ଓଫ ଫେମ ସମେତ ବହୁତ ପୁରସ୍କାର ପାଇଛନ୍ତି ଆଦାମ ଗିଲଖ୍ରୀଷ୍ଟ । ଅଷ୍ଟ୍ରେଲିଆର ପ୍ରାୟ ସବୁ ସମ୍ମାନ ଜଣକ ପୁରସ୍କାର ତାଙ୍କୁ ମିଳି ସାରିଛି । ଦିଅ ଯାଇଥିବା ସାରଣୀରୁ ତାଙ୍କର ଚମତ୍କାର ପ୍ରଦର୍ଶନର ପୂର୍ଣ ଚିତ୍ର ମିଳିପାରିବ ।
ମିଲନ , ଏକ ୧୯୬୭ରେ ନିର୍ମିତ ହିନ୍ଦୀ ଫିଲ୍ମ ଯାହା ପ୍ରକୃତରେ ମୂଳ ତେଲୁଗୁ ଫିଲ୍ମ  ' ମୁଗା ମନସୁଲୁ  "ର ଭାଷାନ୍ତରିକରଣ ନିର୍ମାଣ ଥିଲା । ଏହି ଫିଲ୍ମ ସୁବା ରାଓଙ୍କ ନିର୍ଦ୍ଦେଶନା ଓ ଏଲ  ଭି   ପ୍ରସାଦଙ୍କ ପ୍ରଯୋଜନାରେ ହେଇଥ୍ଯିଲା । ଜନପ୍ରିୟ ଓ ପୁରସ୍କୃତ ସଙ୍ଗୀତ ନିର୍ଦ୍ଦେଶକ ଲକ୍ଷ୍ମୀକାନ୍ତ ପ୍ୟାରେଲାଲଙ୍କ ଚମତ୍କାର ଭାବେ ଆକର୍ଷକ ସଙ୍ଗୀତ ଥିବା ଏହି ଫିଲ୍ମର ମୁଖ୍ୟ ଭୂମିକା ସବୁରେ ସୁନୀଲ ଦତ୍ତ , ନୂତନ , ପ୍ରାଣ ଓ ଦେବେନ ବର୍ମା ଅଭିନୟ କରିଥିଲେ । ଏହି ଫିଲ୍ମର ଔ ଏକ ନୂତନତ୍ୱ ହେଲା ଯେ ଏହା ହିନ୍ଦୁ ମାନଙ୍କଦ୍ୱାରା ବିଶ୍ୱାସ କରାଯାଉଥିବା ପୁନର୍ଜନ୍ମ ତତ୍ତ୍ୱକୁ ନେଇ ଆଧାରିତ କାହାଣୀ ଉପରେ ନିର୍ମିତ ହେଇଥିଲା । କାହାଣୀର ସାରାଂଶ ମୁଖ୍ୟ ଭୂମିକାରେ  'ଗୋପୀ'  ଭୂମିକାରେ ସୁନୀଲ ଦତ୍ତ  'ରାଧା'  ଭୂମିକିଆରେ ନୂତନ  'ଗୌଡ଼ିୟ '  ଭୂମିକାରେ ଯମୁନା  'ରାଧାଙ୍କ ମାମୁଁ'  ଭୂମିକାରେ ପ୍ରାଣ  'ରାଧାଙ୍କ ସ୍ୱାମୀ'  ଭୂମିକାରେ ଦେବେନ ବର୍ମା ଗୀତ ଓ ସଂଗୀତ ମିଲନ ଫିଲ୍ମର ବହୁଳ ଜନପ୍ରିୟତାର ଅନ୍ୟତମ ମୁଖ୍ୟ କାରଣ ତାହାର ବହୁତ ମଧୁର ସଂଗୀତା ଓ ଭାବମୟ ଭାଷାରେ ଲିଖିତ ଗୀତ ସବୁ । ଆନନ୍ଦ ବକ୍ସି ଲେଖିଥିବା ଗୀତ ସବୁ ଏତେ ସୁନ୍ଦର ଥିଲା ଯେ ଆଜିଯାଏ ତାହା ଲୋକପ୍ରିୟ ରହିଛି ଓ ଏବେ ଭି ଲୋକେ ଶୁଣୁଛନ୍ତି ।ସଙ୍ଗୀତ ନିର୍ଦ୍ଦେଶକ ଲକ୍ଷ୍ମୀକାନ୍ତ ପ୍ୟାରେଳାଲଙ୍କ ସଙ୍ଗୀତ ଅତି ଉତ୍ଛ କୋଠିର ଥିଲା । ମୁକେଶ ଓ ଲତା ମଙ୍ଗେସ୍ଜ୍କରଙ୍କ କଣ୍ଠଦାନ ଭି ଏହି ଫିଲ୍ମରେ ଖୁବ ସୁନ୍ଦର ଥିଲା । ଫିଲ୍ମରେ ଥିବା ସମସ୍ତ ୧୧ଟି ଜକ ଗୀତ ସେ ସମୟରେ ବହୁଳ ଆଦୃତ ହେଇଥିଲା । ପୁରସ୍କାର ସମୂହ ଫିଲ୍ମଟି ପାଇଁ ନୂତନ ଶ୍ରେଷ୍ଠ ଅଭିନେତ୍ରୀ , ଲକ୍ଷ୍ମୀକାନ୍ତ ପ୍ୟାରେଲାଲ ଶ୍ରେଷ୍ଠ ସଂଗୀତା ନିର୍ଦ୍ଦେଶକ , ଯମୁନା ଶ୍ରେଷ୍ଠ ସହ ଅଭିନେତ୍ରୀ ହିସାବରେ ଫିଲ୍ମଫେୟାର ପୁରସ୍କାର ଲାଭ କରିଥିଲେ ।
ମିଲିଟାରୀ ବା ସାମରିକ ଏୟାର ବେସ , ଏକ ସାମରିକ ବାହିନୀର ଏରୋଡ୍ରାମ ଯେଉଁଠାରୁ ସାମରିକ ବିମାନର ଉଡାଣ ଓ ଅବତରଣ ହେଇଥାଏ । ଏୟାର ବେସ ସୁବିଧା ସମୂହ ଏୟାର ବେସରେ ସାଧାରଣ ବିମାନ ବନ୍ଦର ପରି ଟ୍ରାଫିକ କଣ୍ଟ୍ରୋଲ , ଅଗ୍ନି ନିବାରକ ଓ ଅନ୍ୟ ଆଧୁନିକ ସୁବିଧା ସବୁ ରହିଥାଏ । କେତେକ ସାମରିକ ବେସରେ ଯାତ୍ରୀ ଯାତାୟତ ଟର୍ମିନାଲ ମଧ୍ୟ ରହିଥାଏ । ବେଜିଂ ନନ୍ୟୁଆନ ବିମାନ ବନ୍ଦର , ଚଣ୍ଡିଗଡ ଅନ୍ତର୍ଜାତିକ ବିମାନ ବନ୍ଦର ପରି କେତେକ ବିମାନ ବନ୍ଦରରେ ଏୟାର ବେସ ସୁବିଧା ସହ ସାଧାରଣ ଯାତ୍ରୀ ବିମାନ ପରଚଳନା ଏକ ସଙ୍ଗେ ହେଇଥାଏ । ଅନେକ ଏୟାର ବେସରେ ସାଧାରଣ ହାଙ୍ଗର ସହ ସାମରିକ ବିମାନ ସବୁକୁ ସୁରକ୍ଷିତ ରଖିବାକୁ ସ୍ୱତନ୍ତ୍ର ସୁରକ୍ଷ୍ୟା ଯୁକ୍ତ ବିମାନ ରହଣି ସ୍ଥଳ , ଓ ଭୂତଳ ହାଙ୍ଗରର ବ୍ୟବସ୍ଥା ଥାଏ । ଏହି ପ୍ରକାର ବେସରେ ଆକାଶ ସୁରକ୍ଷ୍ୟା ଅସ୍ତ୍ର ଶସ୍ତ୍ର ମଧ୍ୟ ମହଜୁଦ ରହିବା ସହ ସ୍ୱତନ୍ତ୍ର ସାମରିକ ପ୍ରହରୀର ବୁଅବସ୍ଥା ରହିଥାଏ । ରୋଡ ଏୟାର ବେସ କେତେକ ଅନିବାର୍ଯ୍ୟ ସ୍ଥଳରେ ରାଜପଥକୁ ରାନୱେ ଭାବରେ ବ୍ୟବହାର କରିବା ପାଇଁ ସୁବିଧା କରାଯାଇଥାଏ ଓ ସେହି ଅଞ୍ଚଳ ରୋଡ ଏୟାର ବେସ ଭାବରେ ବ୍ଯବହ୍ରୁତ ହେଇଥାଏ । ଭାରତ ସ୍ୱିଡେନ ,ଫିନଲାଣ୍ଡ , ଦକ୍ଷିଣ କୋରିଆ , ସ୍ୱିଜର୍ଲାଣ୍ଡ ତୁର୍କୀ , ପାକିସ୍ଥାନ ଆଦି ଦେଶରେ ଏହିପରି ରୋଡ ବେସ ସବୁ ରହିଛି । ଫିନଲାଣ୍ଡରେ ଏହି ପରି ରୋଡ ବେସରେ ରାନୱେ ପାଇଁ ପର୍ଯ୍ୟାପ୍ତ ଜାଗା ନ ଥିବାରୁ ସେଠାରେ ସାମରିକ ଉଡାଜାହାଜର ବେଗ କମ କରିବାକୁ ବେଗରୋଧକର ବ୍ୟବହାର କରାଯାଇଥାଏ । ତାହାଦ୍ୱାରା ସାନ ରାନୱେରେ ମଧ୍ୟ ବିମାନବତରଣ କରି ଥାଏ । . ବିମାନ ବାହୀ ଜାହାଜ ବିମାନ ବହି ଜାହାଜ ଏକ ବିଶାଳ ଜାହାଜ ଯାହା ଉପରେ ରାନୱେ ପରି ଦୀର୍ଘ ବେସ ରହିଥାଏ । ସେଠାରୁ ବିମାନ ସବୁର ଉଡାଣ ଓ ଅବତରଣ ହେଇଥାଏ । ଏହାଦ୍ୱାରା ସମୁଦ୍ର ମଝିରେ ମଧ୍ୟ ସାମରିକ ବିମାନ ସବୁ ଉଡାଣ କରିଥାନ୍ତି । ଦ୍ୱିତୀୟ ବିଶ୍ୱ ଯୁଦ୍ଧ ସମୟରେ ଆମେରିକାର ବିମାନ ବାହୀ ଜାହାଜମାନେ ଯୁଦ୍ଧରେ ଗୁରୁତ୍ୱ ପୂର୍ଣ ଭୂମିକା ନେଇଥିଲେ । ଫାକଲାଣ୍ଡ ଯୁଦ୍ଧ ବେଳେ ବ୍ରିଟେନ ରାଷ୍ଟ୍ର ସମୂହ ମଧ୍ୟ ତାହାର ବିମାନ ବାହୀ ଜାହାଜ ମାନଙ୍କ ଯୋଗୁଁ ବହୁ ସହାୟତା ପାଇ ବିଜୟୀ ହେଇଥିଲା ।
ସୁଦୀପ୍ତା ଚକ୍ରବର୍ତ୍ତୀ ବଙ୍ଗଳା କଥାଚିତ୍ର ଓ ଦୂରଦର୍ଶନ ଧାରାବାହିକରେ ସକ୍ରିୟ ଥିବା ଜଣେ ବଙ୍ଗଳା-ଭାଷୀ ଭାରତୀୟ ଅଭିନେତ୍ରୀ । ସେ ବରିୱଲି କଥାଚିତ୍ର ପାଇଁ ଶ୍ରେଷ୍ଠ ସହ-ଅଭିନେତ୍ରୀ ଭାବରେ ଜାତୀୟ ଚଳଚ୍ଚିତ୍ର ପୁରସ୍କାର ପାଇଥିଲେ । ବଙ୍ଗଳା ଧାରାବାହିକ ଖେଲାରେ ତାଙ୍କ ଅଭିନୀତ ତିସ୍ତା ଭୂମିକା ପାଇଁ ସେ ଅନେକ ଲୋକପ୍ରିୟତା ପାଇଥିଲେ । ୨୦୧୩ ମସିହାରେ, ସେ ବିଗ୍ ବସ୍ ବାଂଲାର ପ୍ରଥମ ସଂସ୍କରଣରେ ଜଣେ ପ୍ରତିଯୋଗୀ ଭାବରେ ଅଂଶଗ୍ରହଣ କରିଥିଲେ । ସେ ଜଣେ ଦୂରଦର୍ଶନ ଉପସ୍ଥାପିକା, କଥାବାର୍ତ୍ତା କାର୍ଯ୍ୟକ୍ରମର ଉପସ୍ଥାପିକା, କାଷ୍ଟିଂ ନିର୍ଦ୍ଦେଶକ ଓ ଅଭିନୟ ପ୍ରଶିକ୍ଷକ ଭାବରେ କାମ କରିଛନ୍ତି । ବ୍ୟକ୍ତିଗତ ଜୀବନ ତାଙ୍କ ବଡ଼ ଭଉଣୀ ବିଦିପ୍ତା ଚକ୍ରବର୍ତ୍ତୀ ଓ ବିଦିଶା ଚକ୍ରବର୍ତ୍ତୀ ଜଣେ ଜଣାଶୁଣା ଅଭିନେତ୍ରୀ । ସେ ସଙ୍ଗାତ ଜରିଆରେ ଅଭିନୟ ଜଗତରେ କାମ କରିବା ଆରମ୍ଭ କରିଥିଲେ ।
ଭଗବାନ ଦାସ  (୧୨ ଜାନୁଆରୀ ୧୮୬୯ - ୧୮ ସେପ୍ଟେମ୍ବର ୧୯୫୮) ଜଣେ ଭାରତୀୟ ଗଣ୍ୟମାନ୍ୟ ବ୍ୟକ୍ତିତ୍ୱ ତଥା ବ୍ରହ୍ମବିଦ୍ୟା ବିଶ୍ୱାସୀ  । କିଛି ସମୟପାଇଁ ସେ ବ୍ରିଟିଶ ରାଜତ୍ୱ ଭାରତର କେନ୍ଦ୍ରୀୟ ବିଧାନ ସଭାର ସଦସ୍ୟ ଥିଲେ । ଭାରତୀୟ ସଂସ୍କୃତିର ଭିନ୍ନ ଭିନ୍ନ ଦିଗ ସହ ପରିଚିତ ସେବା ସହ ସେ ଭାରତୀୟ ସ୍ୱାଧୀନତା ସଂଗ୍ରାମରେ ସକ୍ରିୟ ଅଂଶ ଗ୍ରହଣ କରି ଅନେକ ବିପଦ ବରଣ କରିଥିଲେ । ତେବେ ସ୍ୱାଧୀନତା ଆନ୍ଦୋଳନରେ ହିଂସାର ପ୍ରୟୋଗକୁ ସେ ଘୋର ବିରୋଧ କରୁଥିଲେ । ୧୯୫୫ରେ ସେ ଭାରତ ରତ୍ନ ସମ୍ମାନରେ ସମ୍ମାନିତ ହୋଇଥିଲେ । ପରିଚୟ ବାରଣାସୀର ଏକ ଅଗ୍ରୱାଲା ପରିବାରରେ ତାଙ୍କର ଜନ୍ମ । ସ୍ନାତକ ଡିଗ୍ରୀ ହାସଲ କରି ସେ ଜଣେ ସହକାରୀ ଭାବେ କାର୍ଯ୍ୟ କଲେ । ହେଲେ ପରେ ସେ ଅଧିକ ଅଧ୍ୟୟନ କରିବା ଉଦ୍ଦେଶ୍ୟରେ ଚାକିରି ଛାଡି ଦେଲେ । ଭଗବାନ ଦାସ ଆନି ବେସାନ୍ତଙ୍କ ଏକ ଭାଷଣରେ ପ୍ରଭାବିତ ହୋଇ ୧୮୯୪ ମସିହାରେ ଥିଓସୋଫିକାଲ ସୋସାଇଟିରେ ଯୋଗ ଦେଲେ । ୧୮୯୫ରେ ଏହି ସୋସାଇଟିର ବିଭାଜନ ପରେ ସେ ଆଦ୍ୟାର ଗୋଷ୍ଠୀ ସହ ସାମିଲ ହେଲେ । ଅସହଯୋଗ ଆନ୍ଦୋଳନ ସମୟରେ ସେ ଭାରତୀୟ ଜାତୀୟ କଂଗ୍ରେସରେ ଯୋଗ ଦେଲେ ।
ହିନ୍ଦୁ ପୁରାଣ ରାମାୟଣ ଅନୁସାରେ କୌଶଲ୍ୟା କୋଶଳ ରାଜ୍ୟର ରାଜକୁମାରୀ ଥିଲେ । ସେ ରାଜା ଦଶରଥଙ୍କ ପତ୍ନୀ, ଭଗବାନ ରାମଙ୍କ ମାତା ତଥା ଅଯୋଧ୍ୟାଙ୍କ ଜ୍ୟେଷ୍ଠ ରାଣୀ ଥିଲେ । ସେ ମଧ୍ୟ ଶାନ୍ତାର ମାତା ଥିଲେ । ରାଜା ଦଶରଥଙ୍କ ତିନିରାଣୀ ମଧ୍ୟରେ କୌଶଲ୍ୟା ଥିଲେ ଜ୍ୟେଷ୍ଠା ପତ୍ନୀ । ପୌରାଣିକ ଗାଥା କୌଶଲ୍ୟା ହେଉଛନ୍ତି କୋଶଳ ରାଜ୍ୟର ରାଜା ସୁକୌଶଲ ଏବଂ ରାଣୀ ଅମୃତପ୍ରଭାଙ୍କ ଝିଅ । ଅଧୁନା କୌଶଲ୍ୟାଙ୍କ ଜନ୍ମ ସ୍ଥାନ ଛତିଶଗଡ଼ର ଚନ୍ଦ୍ରଖୁରୀ ଅଞ୍ଚଳରେ ଅବସ୍ଥିତ ବୋଲି ଜଣାଯାଏ । ସେମାନଙ୍କ ଜନ୍ମସ୍ଥାନରେ ମାତା କୌଶଲ୍ୟାଙ୍କ ମନ୍ଦିର ନାମକ ଏକ ମନ୍ଦିର ଅଛି, ଯାହାକି ମାତା କୌଶଲ୍ୟାଙ୍କୁ ସମର୍ପିତ ଦୁନିଆର ଏକମାତ୍ର ମନ୍ଦିର ଅଟେ । ଅଯୋଧ୍ୟାରୁ ଚଉଦ ବର୍ଷ ନିର୍ବାସନ ପାଇ ରାମ ବନ ବାସ ଅଭିମୁଖେ ବାହାରିଲେ । ରାମ, ତାଙ୍କ ପତ୍ନୀ ଏବଂ ଭାଇ, ବନଚାରୀଙ୍କ ଭଳି ପୋଷାକ ପରିହିତ ହୋଇ ସୁମନ୍ତ୍ରାଙ୍କଦ୍ୱାରା ଚାଳିତ ରଥରେ ବସି ବନ ଅଭିମୁଖେ ଗମନ କରିବା ବେଳେ ରାଜ୍ୟବାସୀ ତାଙ୍କୁ ଘେରି ରହିଥିଲେ । ଦଶରଥ ତାଙ୍କ ପ୍ରାସାଦରୁ ବାହାରି ରାଣୀମାନଙ୍କଦ୍ୱାରା ଘେରି ରହିଲେ ରାମଙ୍କର ପଶ୍ଚାଦଗମନ କରିବାକୁ ଲାଗିଲେ । ତେବେ ରାମ ଦୃଶ୍ୟମାନ ହେବା ପର୍ଯ୍ୟନ୍ତ ପିଛା କରିବା ପରେ ସମସ୍ତେ ମନ ଦୁଃଖରେ ଗୃହକୁ ଫେରି ଆସିଥିଲେ । ଏତେବଡ଼ ଦୁଃଖକୁ ସାମନା କରିବାପରେ ମଧ୍ୟ ରାଣୀ କୌଶଲ୍ୟାଙ୍କ, କୈକେୟୀଙ୍କ ପ୍ରତି ଅସୂୟାଭାବ ସୃଷ୍ଟି ହୋଇ ନ ଥିଲା । ଏକ ପୌରାଣିକ ଉପାଖ୍ୟାନ ଅନୁସାରେ ରାଣୀ କୌଶଲ୍ୟା ବାସ୍ତବରେ ଥିଲେ ଦ୍ରୋଣବସୁଙ୍କ ପତ୍ନୀ ଧାରାଙ୍କ ଅବତାର ଥିଲେ । ସେହି ଜନ୍ମରେ ସେ ଭଗବାନ ବିଷ୍ଣୁଙ୍କଠାରୁ ଏକ ବର ପାଇଥିଲେ ଯେଉଁଥିରେ ଭଗବାନ ବିଷ୍ଣୁ କୁହନ୍ତି -  "ମୁଁ ତୁମ ପୁଅ ଭାବରେ ତ୍ରେତୟା ଯୁଗରେ ଜନ୍ମ ହେବି"  । ପରବର୍ତ୍ତୀ ଜନ୍ମରେ କୌଶଲ୍ୟା କୃଷ୍ଣଙ୍କ ମାତା ଦେବକୀ ଭାବରେ ମଧ୍ୟ ଜନ୍ମଗ୍ରହଣ କରିଥିଲେ । ରାମରାଜ୍ୟରେ ସେ ଥିଲେ ଅଯୋଧ୍ୟାର ରାଜମାତା । ସଦାସର୍ବଦା ସେ ଅନ୍ୟ ଦୁଇ ରାଣୀଙ୍କୁ  (କୈକେୟୀ ଓ ସୁମିତ୍ରା ) ନିଜର ଭଗିନୀବତ୍ ଦେଖୁଥିଲେ  ।
ଗୋଦାବରୀଶ ମିଶ୍ର  (୨୬ ଅକ୍ଟୋବର ୧୮୮୬ - ୨୬ ଜୁଲାଇ ୧୯୫୬) ଜଣେ ଓଡ଼ିଆ କବି, ଗାଳ୍ପିକ ଓ ନାଟ୍ୟକାର ଥିଲେ  । ସେ ଆଧୁନିକ ପଞ୍ଚସଖାଙ୍କ ମଧ୍ୟରୁ ଜଣେ ଓ ପଣ୍ଡିତ ଗୋପବନ୍ଧୁ ଦାସଙ୍କଦ୍ୱାରା ପ୍ରତିଷ୍ଠିତ ସତ୍ୟବାଦୀ ବନ ବିଦ୍ୟାଳୟରେ ଶିକ୍ଷକତା କରିଥିଲେ । ସେ ମହାରାଜା କୃଷ୍ଣଚନ୍ଦ୍ର ଗଜପତିଙ୍କ ମନ୍ତ୍ରୀମଣ୍ଡଳରେ ଅର୍ଥ ଓ ଶିକ୍ଷା ମନ୍ତ୍ରୀ ମଧ୍ୟ ଥିଲେ । ସେ ଉତ୍କଳ ବିଶ୍ୱବିଦ୍ୟାଳୟର ପ୍ରତିଷ୍ଠାରେ ପ୍ରମୁଖ ଭୂମିକା ଗ୍ରହଣ କରିଥିଲେ । ଜୀବନୀ ଗୋଦାବରୀଶ ମିଶ୍ର ଓଡ଼ିଶାର ପୁରୀ ଜିଲ୍ଲାସ୍ଥିତ ବାଣପୁରର ଶ୍ରୀନିବାସପୁର ଶାସନରେ ଜନ୍ମଗ୍ରହଣ କରିଥିଲେ । ସେ ଗୋପବନ୍ଧୁଙ୍କଦ୍ୱାରା ଅନୁପ୍ରାଣିତ ହୋଇଥିଲେ । ତେବେ ସେ ରାଜନୀତିକୁ ପସନ୍ଦ କରୁନଥିଲେ । ଅଣକଂଗ୍ରେସ ମନ୍ତ୍ରୀମଣ୍ଡଳରେ ଯୋଗ ଦେଇଥିବାରୁ ତାଙ୍କୁ କଂଗ୍ରେସ ଦଳରୁ ବହିଷ୍କାର କରାଯାଇଥିଲା । ପରେ, ଦଳକୁ ଫେରିବା ପାଇଁ ପ୍ରସ୍ତାବ ଦିଆଯାଇଥିଲେ ମଧ୍ୟ ସେ ତାହାକୁ ପ୍ରତ୍ୟାଖାନ କରିଥିଲେ । ତାଙ୍କ ଉଦ୍ୟମରେ ଉତ୍କଳ ବିଶ୍ୱବିଦ୍ୟାଳୟ ପ୍ରତିଷ୍ଠା ହୋଇଥିଲେ ମଧ୍ୟ ସେ କୁଳପତି ହୋଇପାରିନଥିଲେ । ରଚନାବଳୀ ଓଡ଼ିଆ ସାହିତ୍ୟରେ ସେ ପ୍ରଥମ ଗାଥା କବିତାର ଜନକ ଭାବେ ବିବେଚିତ ହୋଇଥାନ୍ତି । ସେ  "ଘଟାନ୍ତର" ,  "ଅଭାଗିନୀ" ,  "ଅଠର ଶହ ସତର"  ଓ  "ନିବାସିତ"  ଆଦି ଉପନ୍ୟାସର ସ୍ରଷ୍ଟା । ତାଙ୍କର  "ଅଭାଗିନୀ"  ଉପନ୍ୟାସ ୧୯୧୨ ମସିହାରେ ପ୍ରଥମେ ପ୍ରକାଶିତ ହୋଇଥିଲା । ତାଙ୍କର ଅନ୍ୟ ଉପନ୍ୟାସଗୁଡ଼ିକ ୧୯୪୦ ମସିହାରୁ ୧୯୫୧ ମଧ୍ୟରେ ଆତ୍ମପ୍ରକାଶିତ ହୋଇଥିଲା । ତାଙ୍କ ଆତ୍ମଜୀବନୀ  "ଅର୍ଦ୍ଧଶତାବ୍ଦୀର ଓଡ଼ିଶା ଓ ତହିଁରେ ମୋର ସ୍ଥାନ" ର ସୂଚୀପତ୍ରରେ ସେ ୮୫ଟି ବିଭାଗ ରଖିଥିଲେ, କିନ୍ତୁ ତାଙ୍କ ମୃତ୍ୟୁବେଳକୁ କେବଳ ୩୪ଟି ବିଭାଗ ଲେଖିସାରିଥିଲେ । ଏହି ପୁସ୍ତକ ପାଇଁ ତାଙ୍କୁ ୧୯୬୧ ମସିହାରେ ମରଣୋତ୍ତର ଭାବରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରଦାନ କରାଯାଇଥିଲା ।
ଆଙ୍କିଷ୍ଟ୍ରୋଡନ୍‌  ( : ) ଡାଇନୋସର ବଂଶର ଜୀବ ଅଟେ  । ଏହି ଜୀବଟି ବର୍ତ୍ତମାନ ବିଲୁପ୍ତ ।
ସେରମ ଅସୁସ୍ଥତା ରୋଗରେ ଅଣ-ମାନବ ପ୍ରୋଟିନ୍ ପାଇଁ ଆଲର୍ଜି ହୁଏ  ଏହାର ଲକ୍ଷଣରେ ସାଧାରଣତଃ ଜ୍ୱର, ରାସ, ଏବଂ ଗଣ୍ଠି ଯନ୍ତ୍ରଣା ହୁଏ । ଏହା ସାଧାରଣଃ ସଂସ୍ପର୍ଶରେ ଆସିବାର 7ରୁ 14 ଦିନ ପରେ ଘଟିଥାଏ ଏବଂ ଲକ୍ଷଣଗୁଡିକ କିଛି ସପ୍ତାହ ପର୍ଯ୍ୟନ୍ତ ରହିପାରେ  ଜଟିଳତା ବିରଳ, ଯଦିଓ ବାରମ୍ବାର ସେରମ ଅସୁସ୍ଥତା ହେଲେ କିଡନୀ ବିଫଳତା ହୋଇପାରେ  କୌଣସି ଟିକା  (ଯେପରିକି ଜଳାତଙ୍କ ଟିକା ), ଆଣ୍ଟିଭେନମ, ଏବଂ ରିଟକ୍ସିମାବ ବା ଥାଇମୋଗ୍ଲୋବ୍ୟୁଲିନ ଭଳି ଇମ୍ମ୍ୟୁନୋମୋଡ୍ୟୁଲେଟର ଯୋଗୁ ସାଧାରଣତଃ ଏହି ରୋଗ ହୁଏ  । ଅନ୍ତର୍ନିହିତ କାର୍ଯ୍ୟବିଧିରେ ବିଶେଷ ଭାବରେ ଇମ୍ମ୍ୟୁନ କମ୍ପ୍ଲେକ୍ସ ପ୍ରତି ଅତ୍ୟଧିକ ସମ୍ବେଦନଶୀଳତା ଦେଖାଯାଏ  ମୂତ୍ର ପରୀକ୍ଷା, ରକ୍ତ ପରୀକ୍ଷା ଓ ଚର୍ମ ବାୟୋପ୍ସି କରି ଏହି ରୋଗ ସମର୍ଥିତ ହୁଏ । ଏହାର ଚିକିତ୍ସାରେ ଅଚଳ ଅବସ୍ଥା ସୃଷ୍ଟି କରୁଥିବା ଦ୍ରବ୍ୟ ନେବା ବନ୍ଦ କରିଦିଆଯାଏ  ଲକ୍ଷଣରେ ଉନ୍ନତି ନିମନ୍ତ ଆଣ୍ଟିହିସ୍ଟାମିନ ଏବଂ ନନଷ୍ଟେରଏଡାଲ ଆଣ୍ଟି-ଇନ୍‌ଫ୍ଲାମେଟୋରୀ ଔଷଧ ବ୍ୟବହୃତ କରାଯାଇପାରେ। ଅଧିକ ଗୁରୁତର ଲକ୍ଷଣ ପାଇଁ ଷ୍ଟିରଏଡ ବ୍ୟବହାର କରାଯାଇପାରେ  ଏହା ପ୍ରଭାବଶାଳୀ ନହେଲେ ପ୍ଲାଜ୍ମା ବିନିମୟ ଏକ ବିକଳ୍ପ ହୋଇପାରେ  ଫଳାଫଳ ସାଧାରଣତଃ ଉତ୍ତମ ଅଟେ  ସେରମ ଅସୁସ୍ଥତା ଏକ ବିରଳ ରୋଗ ଅଟେ  ବୃକ୍‌କ ପ୍ରତିରୋପଣ ପରେ ଥାଇମୋଗ୍ଲୋବ୍ୟୁଲିନ ଚିକିତ୍ସିତ ହେଉଥିବା ଲୋକଙ୍କ ମଧ୍ୟରୁ ପ୍ରାୟ ୨୭% ଲୋକଙ୍କର ଏହି ଅବସ୍ଥା ହୋଇପାରେ  ସର୍ବ ପ୍ରଥମେ କ୍ଲେମେନସ ଭନ ପିରକ୍ୟେଟ ଓ ବେଲା ସିକ ଏହି ରୋଗର ସବିଶେଷ ବର୍ଣ୍ଣନା କରିଥିଲେ ।
ଏସିଆନ ଆଥଲେଟିକ୍ସ ଚାମ୍ପିଅନସିପ, ଏସିଆନ ଆଥଲେଟିକ୍ସ ଆସୋସିଏସନଦ୍ୱାରା ଏସିଆରେ ଆୟୋଜିତ ଏକ ଦୌଡକୁଦ ପ୍ରତିଯୋଗିତା । ଏହା ପ୍ରତି ଦୁଇ ବର୍ଷରେ ଥରେ ଏସିଆ ମହଦେଶରେ ଯେ କୌଣସି ଏକ ଦେଶରେ ଆୟୋଜିତ କରା ଯାଇଥାଏ ଏବଂ ଦେଶର ନାମ ଏସିଆନ ଆଥଲେଟିକ୍ସ ଆସୋସିଏସନଦ୍ୱାରା ନିର୍ଦ୍ଧାରିତ କରାଯାଇଥାଏ ।
ରଫିଗଞ୍ଜ ଏକ ଭାରତୀୟ ବିଜ୍ଞାପିତ ଅଞ୍ଚଳ   ଅଟେ । ଏହା ବିହାରର ଆଉରଙ୍ଗବଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ରଫିଗଞ୍ଜ ୨୪.୮୧୭୦ ଉତ୍ତର ଅକ୍ଷାଂଶ ଓ ୮୪.୬୩୩୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୭୫ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରଫିଗଞ୍ଜ ସହରର ମୋଟ ଜନସଂଖ୍ୟା ୨୩୮୮୯ ଅଟେ । ସେଥି ମଧ୍ୟରୁ ୫୨.୪୬% ଜଣ ପରୁଷ ହୋଇଥିବା ବେଳେ ୪୭.୫୪% ଜଣ ନାରୀ ଅଟନ୍ତି । ରଫିଗଞ୍ଜର ସାକ୍ଷରତା ହାର ୪୮.୫୯% ଅଟେ । ଏହା ଜାତୀୟ ହାରଠାରୁ ୧୬.୨୫% ପ୍ରତିଶତ କମ ଅଟେ । ସେଥିରୁ ୨୮.୯୫% ପ୍ରତିଶତ ପୁରୁଷ ଓ ୧୯.୬୪% ନାରୀ ଅଟନ୍ତି । ୧୮.୯୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ରଫିଗଞ୍ଜର ସରକାରୀ ଭାଷା ଅଟେ ।
ଆଟ୍ରିଓଭେଣ୍ଟ୍ରିକୁଲାର ବ୍ଲକ  ( ଏଭି ବ୍ଲକ୍ ) ବା ଅଳିନ୍ଦନିଳୟ ଅବରୋଧ ଏକ ପ୍ରକାର ହୃତ୍‌ପିଣ୍ଡ ଅବରୋଧ ଯେଉଁଥିରେ ହୃତ୍‌ପିଣ୍ଡର ଉପର କୋଠରୀରୁ ତଳ କୋଠରୀକୁ ଯାଉଥିବା ବିଦ୍ୟୁତ ସଙ୍କେତ ଦୁର୍ବଳ ହୋଇଯାଏ  ଥକ୍କା, ଅଣନିଶ୍ୱାସ, ଛାତି ଯନ୍ତ୍ରଣା ଏବଂ ସିଙ୍କୋପି ଆଦି ଲକ୍ଷଣ ଏହି ରୋଗରେ ଦେଖାଯାଏ  ରୋଗ ଜଟିଳ ହେଲେ ଭେଣ୍ଟ୍ରିକୁଲାର ଟାକିକାର୍ଡ଼ିଆ କିମ୍ବା ହଠାତ୍ ହୃଦ୍‌ରୋଧ ହୋଇପାରେ। ଏହି ରୋଗକୁ ତିନି ପର୍ଯ୍ୟାୟଭୁକ୍ତ କରାଯାଏ ଯଥା: ପ୍ରଥମ ଡିଗ୍ରୀ, ଦ୍ୱିତୀୟ ଡିଗ୍ରୀ ୧ ଓ ୨ ଏବଂ ତୃତୀୟ ଡିଗ୍ରୀ  ଆଥଲେଟ୍ ଏବଂ ପିଲାମାନଙ୍କରେ ପ୍ରଥମ ଡିଗ୍ରୀ ଏଭି ବ୍ଲକ୍ ସ୍ୱାଭାବିକ ହୋଇପାରେ  କାର୍ଡ଼ିଆକ ଇସକେମିଆ, କାର୍ଡିଓମାଇଓପାଥି, ଅଟୋଇମ୍ୟୁନ ରୋଗ, ଔଷଧ ଏବଂ ଅସ୍ୱାଭାବିକ ଇଲେକ୍ଟ୍ରୋଲାଇଟ ଯୋଗୁ ଅନ୍ୟାନ୍ୟ ଡିଗ୍ରୀର ରୋଗ ଘଟିଥାଏ। ଡିଗକ୍ସିନ, କ୍ୟାଲସିଅମ ଚ୍ୟାନେଲ ବ୍ଲକର ଓ ବିଟା ବ୍ଲକର ଔଷଧ ନେବା ଫଳରେ ମଧ୍ୟ ଏହି ଅବସ୍ଥା ଉତ୍ପନ୍ନ ହୁଏ । । ଇସିଜି   ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ  ପ୍ରଥମ ଏବଂ ଦ୍ୱିତୀୟ ଡିଗ୍ରୀର ପ୍ରଥମ ପ୍ରକାର ଥିବା ବ୍ୟକ୍ତିମାନଙ୍କର ସାଧାରଣତଃ ଅବସ୍ଥା ଖରାପ କରୁଥିବା ଔଷଧ ଅପସାରଣ ବ୍ୟତୀତ ଅନ୍ୟ ଚିକିତ୍ସା ଆବଶ୍ୟକ ହୁଏ ନାହିଁ  ଦ୍ୱିତୀୟ ଡିଗ୍ରୀର ଦ୍ୱିତୀୟ ପ୍ରକାର କିମ୍ବା ତୃତୀୟ ଡିଗ୍ରୀ ପାଇଁ ପେସମେକର ଦେବାକୁ ସୁପାରିଶ କରାଯାଏ  ଅଧିକ ଡିଗ୍ରୀ ବ୍ଲକଗୁଡିକ ଜଟିଳ ହେବା ସମ୍ଭାବନା ଅଧିକ ଥାଏ  ଅଧିକନ୍ତୁ ଦ୍ୱିତୀୟ ଡିଗ୍ରୀ ଦ୍ୱିତୀୟ ବ୍ଲକଠାରୁ ତୃତୀୟ ଡିଗ୍ରୀ ବ୍ଲକକୁ ଅଗ୍ରଗତି କରିବା ସମ୍ଭାବନା ଅଧିକ  ପ୍ରାୟ ୫% ଅଳ୍ପ ବୟସ୍କ ଯୁବକଙ୍କର ସ୍ୱଳ୍ପକାଳୀନ ଅବଧିର ଏହି ରୋଗ ଥାଏ ଏବଂ ୧%ରୁ କମ୍ ଏଭି ବ୍ଲକ୍ ଚାଲୁ ରହିଥାଏ  ୫୦ ବର୍ଷରୁ ଅଧିକ ବୟସ୍କଙ୍କ ମଧ୍ୟରୁ ୫%ରୁ ଅଧିକ ଲୋକଙ୍କର ଏହି ସମସ୍ୟା ରହିଛି। ଉଚ୍ଚ ଡିଗ୍ରୀ ବ୍ଲକ ଫଳରେ ପ୍ରତିବର୍ଷ ପ୍ରାୟ ୫,୦୦୦ ଲୋକଙ୍କ ମଧ୍ୟରୁ ଜଣକର ନୂଆ ଲକ୍ଷଣ ଦେଖାଯାଏ  ପ୍ରଥମେ ୧୮୫୨ ମସିହାରେ ହରମନ ଷ୍ଟାନିୟସ ଏକ ପଶୁ ମଡେଲରେ ଚିହ୍ନଟ କରିଥିଲେ ।
ବାପା ସୁପର୍‍ମ୍ୟାନ୍ ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରକାଶ ରଞ୍ଜନ ଜେନା । ପ୍ରିୟବ୍ରତ ପଣ୍ଡା ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ସୁଧାଂଶୁ ମୋହନ ସାହୁ । ସଙ୍ଗୀତକାର ସୌମିତ୍ରୀ ପଲାଇ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସିଦ୍ଧାନ୍ତ ମହାପାତ୍ର ଓ ସୁପ୍ରିୟା ନାୟକ । ସୁଭ୍ରାଂଶୁ, ସୋଫିଆ ଆଲାମ, ଅଶ୍ୱିନୀ ବ୍ରହ୍ମା, ପ୍ରକାଶ ଜେନା, ଶୁଭମ, ପ୍ରଶାନ୍ତ ପାତ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଶିଶୁ କଳାକାର ଭାବରେ ଶୁଭମ, ତ୍ରିଶା, ରିଷିକ ଓ ତେଜ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୩ ମସିହାର ମାର୍ଚ୍ଚ ୩ ତାରିଖରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା । ଅଭିନୟ ସିଦ୍ଧାନ୍ତ ମହାପାତ୍ର - ଭରତ ଜେନା ସୁପ୍ରିୟା ନାୟକ - ପରିମିତା ଦାଶ ଶୁଭ୍ରାଂଶୁ ନାୟକ - ଚନ୍ଦ୍ରକାନ୍ତ ସାବତ ସୋଫିଆ ଆଲାମ - ବୀଣା ଅଶ୍ୱିନୀ ବ୍ରହ୍ମା - ଏସିପି ସାଗର ଭୂପତି ତ୍ରିପାଠୀ ପ୍ରକାଶ ଜେନା - ସେକ୍ରେଟେରୀ ପ୍ରଶାନ୍ତ ପାତ୍ର - ମୂରଲୀ ଶୁଭମ ତ୍ରିଶା ରିଷିକ ତେଜ କାହାଣୀ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସୌମିତ୍ରୀ ପଲାଇ । ଗୀତିକାର ଗୁରୁ ଶତପଥୀ ଏହି କଥାଚିତ୍ରଟିର ଗୀତ ରଚନା କରିଥିଲେ । ସୁଶୀଲ କୁମାର, ପପୁ, ଗୁଗୁଲ, ତ୍ରିଶା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବିଶ୍ୱ ଆଜମା ଦିବସ  ( : ) ବା ବିଶ୍ୱ ଶ୍ୱାସ ଦିବସ ପ୍ରତିବର୍ଷ ମଇ ମାସର ପ୍ରଥମ ମଙ୍ଗଳବାର ଦିନ ସାରା ବିଶ୍ୱରେ ପାଳନ କରାଯାଏ  । ଅଧୁନା ବାୟୁ ପ୍ରଦୁଷଣର ମାତ୍ରା ବୃଦ୍ଧି ହେଉଥିବାରୁ ସାରା ବିଶ୍ୱରେ ଶ୍ୱାସ ରୋଗୀଙ୍କ ସଂଖ୍ୟା ଦିନକୁ ଦିନ ବଢିବାରେ ଲାଗିଛି । ଏହି ରୋଗରେ ସାଧାରଣତଃ ଛୋଟ ଛୁଆଙ୍କଠାରୁ ଆରମ୍ଭ କରି ବୟସ୍କ ବ୍ୟକ୍ତି ପର୍ଯ୍ୟନ୍ତ ପ୍ରଭାବିତ ହୋଇଥାନ୍ତି । ଏହି ରୋଗରୁ ଦୁରେଇ ରହିବାକୁ ବାୟୁ ପ୍ରଦୂଷଣ ତଥା ଶ୍ୱାସ ପ୍ରତିଷେଧକ ବ୍ୟବସ୍ଥା ସଂପର୍କରେ ଜନ ସଚେତନତା ସୃଷ୍ଟି କରିବା ଲକ୍ଷ୍ୟରେ ଏହି ଦିବସ ପାଳିତ ।
ଗ୍ରେଗୋରୀ ପାଞ୍ଜି ଅନୁସାରେ ୧୩ ନଭେମ୍ବର ବର୍ଷର ୩୧୭ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୧୮ତମ  । ବର୍ଷ ଶେଷ ହେବା ପାଇଁ ଆଉ ୪୮ ଦିନ ବାକି ଅଛି ।
ପେଟ୍‌ଲାଦ ଏକ ଭାରତୀୟ ମ୍ୟୁନିସିପାଲିଟି ସହର ଅଟେ । ଏହା ଗୁଜରାଟର ଆଣନ୍ଦ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପେଟ୍‌ଲାଦ ୨୨.୪୭୬୮ ଉତ୍ତର ଅକ୍ଷାଂଶ ଓ ୭୨.୭୯୯୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୯୮ ଫୁଟ ଉଚ୍ଚତାରେ ରହିଛି । ଇତିହାସ ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ,ପେଟ୍‌ଲାଦ ସହରର ମୋଟ ଜନସଂଖ୍ୟା ୫୧୧୫୩ ଅଟେ । ସେଥି ମଧ୍ୟରୁ ୫୨% ଜଣ ପରୁଷ ହୋଇଥିବା ବେଳେ ୪୮% ଜଣ ନାରୀ ଅଟନ୍ତି । ପେଟ୍‌ଲାଦର ସାକ୍ଷରତା ହାର ୭୪% ଅଟେ । ଏହା ଜାତୀୟ ହାରଠାରୁ ୮.୭୩% ପ୍ରତିଶତ କମ ଅଟେ । ସେଥିରୁ ୪୧.୪୦% ପ୍ରତିଶତ ପୁରୁଷ ଓ ୩୨.୧୭% ନାରୀ ଅଟନ୍ତି । ୧୦.୨୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।
କମଳାକାନ୍ତ କର ଜଣେ ହୋମିଓପାଥି ଚିକିତ୍ସକ ଓ ସାହିତ୍ୟିକ ଥିଲେ । ସେ ଭୁବନେଶ୍ୱରସ୍ଥିତ ଅଭିନ୍ନ ଚନ୍ଦ୍ର ହୋମିଓପାଥି ମହାବିଦ୍ୟାଳୟରେ ଅଧ୍ୟକ୍ଷ ଭାବରେ କାର୍ଯ୍ୟ କରିଥିଲେ । ତାଙ୍କଲିଖିତ ଅନେକ ଗୁଡ଼ିଏ ପୁସ୍ତକ ପ୍ରକାଶିତ ହୋଇସାରିଛି । ଜୀବନୀ ସେ କଟକ ଜିଲ୍ଲାର ମାହାଙ୍ଗା ଥାନା ଅନ୍ତର୍ଗତ ମୂଳବସନ୍ତ ଗ୍ରାମରେ ଜନ୍ମ ଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଥିଲା ସୂର୍ଯ୍ୟମଣି କର । ୨୦୨୪ ମସିହା ଫେବୃଆରୀ ୧୫ ତାରିଖରେ ତାଙ୍କ ଭୁବନେଶ୍ୱରର ନୂଆପଲୀସ୍ଥିତ ବାସଭବନରେ ହୃଦଘାତରେ ତାଙ୍କର ପରଲୋକ ଘଟିଥିଲା ।
ସଦନ ନାୟକ  (ଜନ୍ମ: ୧ ମାର୍ଚ୍ଚ ୧୯୫୩) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଛନ୍ତି । ୧୯୯୫, ୨୦୦୦ ଓ ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କୋଡ଼ିଙ୍ଗା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୧ଶ, ୧୨ଶ ଓ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସଦନ ନାୟକ ୧୯୫୩ ମସିହାର ମାର୍ଚ୍ଚ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମୁଦି ନାୟକ ଓ ପତ୍ନୀଙ୍କ ନାମ ପ୍ରଭାତ ନଳିନୀ ନାୟକ । ରାଜନୈତିକ ଜୀବନ ସଦନ ନାୟକ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଛନ୍ତି ।
ବୈକଳ୍ପିକ ଚିକିତ୍ସା  (ଇଂରାଜୀ ଭାଷାରେ ) ନାମ ପାଶ୍ଚାତ୍ୟ ଜଗତରେ ସେହି ସବୁ ଚିକିତ୍ସା ପଦ୍ଧତି ଗୁଡ଼ିକୁ କୁହା‌ଯାଏ ଯାହା ପରମ୍ପରାଗତ ଚିକିତ୍ସା ପଦ୍ଧତି ଭିତରେ ରଖିବା ସମ୍ଭବ ନୁହେଁ, ବା  ଏମିତି ପଦ୍ଧତି ଯାହାକୁ ଏକ ସମାନ ରୂପରେ କେବେ ପ୍ରଭାବୀ ମାନନ୍ତି ନାହିଁ । ଏହାକୁ ପ୍ରାୟତଃ ସାକ୍ଷ୍ୟ ଆଧାରିତ ଚିକିତ୍ସା ପଦ୍ଧତି ରୂପରେ ଦେଖାଯାଏ ଏବଂ ଏଥିରେ ବୈଜ୍ଞାନିକ ଆଧାର ସ୍ଥାନରେ ଐତିହାସିକ ବା ସାଂସ୍କୃତିକ ଉପଚାର ପଦ୍ଧତିଗୁଡ଼ିକ ସାମିଲ ହୋଇଥାଏ । ଆମେରିକାର ନେସନାଲ ସେଣ୍ଟର ଫର କମ୍ପ୍ଲିମେଣ୍ଟାରୀ ଆଣ୍ଡ ଅଲ୍ଟରନେଟିଭ ମେଡିସିନରେ    (ଏନସୀସୀଏଏମ)   ଏମିତି ଉଦାହରଣର ଉଲ୍ଲେଖ ରହିଛି, ଯେଉଁଥିରେ ଅନ୍ୟ ପଦ୍ଧତି ଗୁଡ଼ିକର ଅତିରିକ୍ତ ପ୍ରାକୃତିକ ଚିକିତ୍ସା, ପାଦ-ଚିକିତ୍ସା  , ଜଡ଼ି ବୁଟି ଚିକିତ୍ସା, ପାରମ୍ପରିକ ଚୀନା ଚିକିତ୍ସା ପଦ୍ଧତି, ଆୟୁର୍ବେଦ, ଧ୍ୟାନ, ଯୋଗ, ଜୈବ ପ୍ରତିପୁଷ୍ଟି, ସମ୍ମୋହନ, ହୋମିଓପାଥି, ଏକ୍ୟୁପଂକ୍ଚର ଏବଂ ପୋଷଣ-ଆଧାରିତ ଉପଚାର-ପଦ୍ଧତି ଗୁଡ଼ିକ ସାମିଲ ଅଟନ୍ତି  । ଏହାକୁ ପ୍ରାୟତଃ ପୂରକ ଚିକିତ୍ସା ପଦ୍ଧତିହିସାବରେ ମାନ୍ୟତା ମିଳିଛି, ଯାହାର ସାମାନ୍ୟ ଅର୍ଥ ହେଉଛି, ମୁଖ୍ୟ ଧାରାରେ ଥିବା ଟେକନିକ ବା କୌଶଳର ସଂଯୋଗରେ ପ୍ରୟୋଗ କରା ଯାଉଥିବା ସମାନ ହସ୍ତକ୍ଷେପ, ଯେଉଁ ଗୁଡ଼ିକୁ ପୂରକ ତଥା ବୈକଳ୍ପିକ ଚିକିତ୍ସା ପଦ୍ଧତି ବା କେମ   ହିସାବରେ ପରିଗଣିତ କରାଯାଏ। ବୈକଳ୍ପିକ ଚିକିତ୍ସା ପଦ୍ଧତିର କିଛି ଅନୁସଂଧାନକର୍ତା ଏହି ସମୂହୀକରଣର ବିରୋଧ କରିଥାନ୍ତି ଏବଂ ଏଇ ବିଧିଗୁଡ଼ିକର ଭିତରେ ଫରକ ରଖିବା ପସଂଦ କରିଥାନ୍ତି, ତଥାପି ସେମାନେ କେମ   ଶବ୍ଦର ପ୍ରୟୋଗ କରିଥାନ୍ତି, ଯାହା ମାନକ ହୋଇ ସାରିଛି।
ସ୍ନାନ ଶବ୍ଦ ବିଶିଷ୍ଟ ଅନେକ ପ୍ରକାର ଶବ୍ଦ ଭାଷାରେ ଅଛି ସେଥିମଧ୍ୟରୁ କେତେଗୁଡ଼ିଏ ଅତି ପ୍ରଚଳିତ ଶବ୍ଦ ଯଥା: ଶିରଃ ସ୍ନାନ  (ମୁଣ୍ଡଧୋଇ ଗାଧୋଅଇବା);  (ସ୍ତ୍ରୀମାନଙ୍କର) ଋତୁସ୍ନାନ ବା ଶୁଦ୍ଧସ୍ନାନ; ପ୍ରାତଃସ୍ନାନ; ତୀର୍ଥସ୍ନାନ; ଦେବ ସ୍ନାନ  (ଜ୍ୟେଷ୍ଠ ପୂର୍ଣ୍ଣିମାରେ ବିଷ୍ଣୁ ପ୍ରତିମାଙ୍କ ସ୍ନାନବିଧି), ମନ୍ତ୍ର ସ୍ନାନ, ଗଙ୍ଗାସ୍ନାନ, ରକ୍ତସ୍ନାନ, ମୋକ୍ଷସ୍ନାନ  (ସୂର୍ଯ୍ୟ ବା ଚନ୍ଦ୍ରଙ୍କର ଗ୍ରହଣରୁ ମୁକ୍ତ ହେବା ପରେ ହିନ୍ଦୁମାନଙ୍କର ସ୍ନାନ), ଗ୍ରସ୍ତ ସ୍ନାନ ବା ଗ୍ରହଣସ୍ନାନ  (ସୂର୍ଯ୍ୟ ବା ଚନ୍ଦ୍ର ଗ୍ରହଣ ଲାଗିବା ବେଳେ ହିନ୍ଦୁଙ୍କର ସ୍ନାନ), ପ୍ରେତସ୍ନାନ  (ମୃତ ବ୍ୟକ୍ତିଙ୍କ ପ୍ରେତ ଉଦ୍ଦେଶ୍ୟରେ କରାଯିବା ସ୍ନାନ), ନିତ୍ୟସ୍ନାନ, ନୈମିତ୍ତିକ ସ୍ନାନ  କୌଣସି ବିଶେଷ ନିମିତ୍ତ ଉପଲକ୍ଷରେ  (ଯଥା: ଗ୍ରହଣ ସମୟରେ କୌଣସି କୁଟୁମ୍ବ ମୃତ ହେଲେ) କରାଯିବା ସ୍ନାନ, କାକସ୍ନାନ ମହାସ୍ନାନ,  (ଦେବପ୍ରତିମାଙ୍କର ସ୍ନାନ, ଦେବ ମନ୍ଦିରରେ କୌଣସି ଅଶୁଭଜନକ ଘଟନା ଘଟିଲେ, ଯଥା: ଅସ୍ପୃଶ୍ୟ ବ୍ୟକ୍ତି ଦେବତାଙ୍କୁ ଛୁଇଁ ଦେଲେ, ମନ୍ଦିର ମଧ୍ୟରେ କେହି ଝାଡ଼ା ଫେରି ପକାଇଲେ ବା ପ୍ରସାବ କଲେ, ଦେବତାଙ୍କୁ ଗାଧୋଇଦେବାରୂପ କର୍ମ), କର୍ମସ୍ନାନ  (ପ୍ରାଯଶ୍ଚିତ୍ତ, ଅଭିଷେକ, ଉପନଯନ, କର୍ଣ୍ଣବେଧ ଇତ୍ୟାଦି କାମ୍ୟ କର୍ମ ଉପଲକ୍ଷରେ ସ୍ନାନ), ସମୁଦ୍ର ସ୍ନାନ ବା ସାଗର ସ୍ନାନ, ନଦୀସ୍ନାନ, ଅଶୌଚସ୍ନାନ, ସଦ୍ୟଃସ୍ନାନ, ମକରସ୍ନାନ ବା ମାଘସ୍ନାନ, କାର୍ତ୍ତିକସ୍ନାନ, ବାରୁଣୀ ସ୍ନାନ, ପ୍ରୟାଗସ୍ନାନ, ତ୍ରିବେଣୀ ସ୍ନାନ  ।
କୁଳ ଚନ୍ଦ୍ରମା ଏକ ଭାରତୀୟ ଓଡ଼ିଆ ଭାଷାରେ ନିର୍ମିତ ଚଳଚ୍ଚିତ୍ର । ଏହା ୧୯୭୮ ମସିହାରେ କେ. ଏଚ. ଡି. ରାଓଙ୍କ ନିର୍ଦ୍ଦେଶନାରେ ନିର୍ମିତ ହୋଇଥିଲା ।
ପ୍ରାଣକୃଷ୍ଣ ପଢ଼ିହାରୀ ଜଣେ ଓଡ଼ିଆ ସ୍ୱାଧୀନତା ସଂଗ୍ରାମୀ, ଶିକ୍ଷକ ଓ ସମାଜସେବୀ ଥିଲେ । ସେ ଲବଣ ସତ୍ୟାଗ୍ରହ, ଭାରତଛାଡ଼ ଆନ୍ଦୋଳନ, ଭୂଦାନ ଆନ୍ଦୋଳନ, ଅସ୍ପୃଶ୍ୟତା ନିବାରଣ, ବିଦେଶୀବସ୍ତ୍ରବର୍ଜନ ଓ ନିଶାଦ୍ରବ୍ୟ ବର୍ଜନ ଆଦି ଆନ୍ଦୋଳନରେ ସକ୍ରିୟ ଭୂମିକା ଗ୍ରହଣ କରିଥିଲେ । ପ୍ରାରମ୍ଭିକ ଜୀବନ ଜନ୍ମ, ପରିବାର ଓ ଶିକ୍ଷା ପଢ଼ିହାରୀ ଜଗତସିଂହପୁର ଜିଲ୍ଲାର ଜୟବଡ଼ ଗାଁରେ ୧୮୮୩ ମସିହା ଜାନୁଆରୀ ମାସ ୨୧ ତାରିଖରେ ପିତା କାଳିନ୍ଦୀ ଚରଣ ପଢ଼ିହାରୀଙ୍କ ଔରସ୍ୟରୁ ଓ ମାତା ନାମ ପଟ ଦେବୀଙ୍କଠାରୁ ଜନ୍ମଗ୍ରହଣ କରିଥିଲେ । ଏକ ତାଙ୍କ ପିଲା ଦିନର ଡାକ ନାଁ ଥିଲା ପାଣୁ । ଆଗକାଳେ ବ୍ରାହ୍ମଣ ଘରେବାଲ୍ୟବିବାହ ପ୍ରଥା ପ୍ରଚଳିତ ଥିବାରୁ ସେ ୧୦ବର୍ଷ ବୟସରେ ବିବାହ କରିଥିଲେ । ଗାଁ ସ୍କୁଲରେ ସେ ମାଇନର ପାସ କଲା ପରେ କଟକ ଏଲିମେଣ୍ଟାରି ଟ୍ରେନିଂ ସ୍କୁଲରେ ନାମ ଲେଖାଇଥିଲେ । ତାଙ୍କ ପାଠ ପଢ଼ାରେ ଖୁସି ହୋଇ ମଧୁସୂଦନ ଦାସ ତାଙ୍କୁ ମେଧାବୃତ୍ତି ପ୍ରଦାନ କରିଥିଲେ । ସେତିକିବେଳେ ପ୍ରାଣକୃଷ୍ଣ ମଧୁସୂଦନ ଦାସ ଓ ରାଧାନାଥ ରାୟଙ୍କ ସଂସ୍ପର୍ଶରେ ଆସି ସାହିତ୍ୟ ରଚନା ଆରମ୍ଭ କରିଥିଲେ । ଛାତ୍ର ଥିଲାବେଳେ ତାଙ୍କ ଲେଖାମାନ ସେକାଳେ ପ୍ରକାଶ ପାଉଥିବା ପତ୍ରପତ୍ରିକାମାନଙ୍କରେ ପ୍ରକାଶ ପାଉଥିଲା । କଟକ ଏଲିମେଣ୍ଟାରୀ ଟ୍ରେନିଂ ସ୍କୁଲରୁ ପାସ୍ କଲା ପରେ ସେ ପ୍ରଥମେ ଖଣ୍ଡପଡ଼ା ମାଇନର ସ୍କୁଲରେ ହେଡ଼ ପଣ୍ଡିତ ଓ କବିରପୁର, ଦଶରଥପୁର, ଜଗତସିଂହପୁରରେ ବିଭିନ୍ନ ସ୍କୁଲମାନଙ୍କରେ ପ୍ରଧାନଶିକ୍ଷକ ଦାୟିତ୍ୱ ତୁଲାଇଥିଲେ । ସ୍ୱାଧୀନତା ଆନ୍ଦୋଳନ ସେ ଆଣ୍ଠୁ ନ ଲୁଚିବା ଭଳି ମୋଟା ସାତହାତି ଖଦଡ଼ ଲୁଗା ପିନ୍ଧି ଦେହରେ ଖଣ୍ଡିଏ ଖଦଡ଼ ଚାଦର ପକାଉ ଥିଲେ ।
ଗଲୁ ବା କୁଣ୍ଡେଇେବା ଇଚ୍ଛା  (ଇଂରାଜୀ ଭାଷାରେ ) ଏକ ପ୍ରକାର ଚେତନା ଯାହା ହେଲେ ଗଲୁ ସ୍ଥାନରେ କୁଣ୍ଡେଇବାକୁ ବାଧ୍ୟତାମୂଳକ ଇଚ୍ଛା ହୁଏ  ।ଏହି ଗଲୁ ଯୋଗୁ ଜୀବନ ଏକ ନକାରାତ୍ମକ ଭାବରେ ପ୍ରଭାବିତ ହୋଇପାରେ  ଦୀର୍ଘକାଳୀନ ଗଲୁ ହେଲେ ଚର୍ମ ମୋଟା ହୋଇଯାଏ, ନିଦ ଭଲ ଭାବରେ ହୁଏ ନାହିଁ ଓ ଥକ୍କାପଣ ହୋଇପାରେ  ଶରୀରର ଅଧିକାଂଶ ଅଂଶ ଜଡ଼ିତ ହେଉଥିଲେ ଶୁଖିଲା ଚର୍ମ ଓ ଏକଜିମା ବା ଚର୍ମ ପ୍ରଦାହ ଏହାର ସାଧାରଣ କାରଣ ହୋଇଥାଏ  ସିରୋସିସ୍, ରକ୍ତ ବେମାରୀ, ସଂକ୍ରମଣ, ଔଷଧର ପ୍ରତିକ୍ରିୟା, ହାଇପରଥାଇରଏଡିଜମ, ବୃକ୍‌କ ରୋଗ, ଏବଂ କର୍କଟ ରୋଗ ଭଳି ଅନ୍ୟାନ୍ୟ ଅବସ୍ଥାରେ ମଧ୍ୟ ଗଲୁ ହୋଇପାରେ। ମାନସିକ ରୋଗ ଯେପରିକି ସାଇକୋସିସ୍, ଅବସେସିଭ୍-କମ୍ପଲସିଭ ଡିଜଅର୍ଡ଼ର ଏବଂ ଔଷଧର ଅସୁବିଧା ଥିବା ଜାଣି ମଧ୍ୟ ବ୍ୟବ‌ହାର କରୁଥିଲେ ଏହି ରୋଗ ହୋଇପାରେ  ଏହାର ମୂଳ କାରଣ ଉପରେ ଚିକିତ୍ସା କରାଯିବା ଉଚିତ  ମୌଳିକ ପଦକ୍ଷେପରେ ମଏସ୍ଚରାଇଜର ବା ନରମକାରୀ ମଲମ, ଏକ ନିମ୍ନ ତାପମାତ୍ରା ପରିବେଶ, କୁଣ୍ଡେଇ ନହେବା ଏବଂ ଉତ୍ତେଜକକୁ ଏଡ଼େଇଲେ ସାହାଯ୍ୟ ହୋଇଥାଏ  ବ୍ୟବହୃତ ଔଷଧ ମଧ୍ୟରେ କର୍ଟିକୋଷ୍ଟିରଏଡ, ଆଣ୍ଟିହିଷ୍ଟାମିନ ଓ କାପସାଇସିନ ଅନ୍ତର୍ଭୁକ୍ତ ହୋଇପାରେ। ଗଲୁ ଏକ ସାଧାରଣ ଚର୍ମ ସମ୍ପର୍କୀୟ ଲକ୍ଷଣ ଅଟେ।
ଗଣେଶ୍ୱର ପାତ୍ର ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବଡ଼ସାହି ବିଧାନ ସଭା ନିର୍ବାଚନ ମଣ୍ଡଳୀରୁ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଗଣେଶ୍ୱର ପାତ୍ର ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ମହାରାଷ୍ଟ୍ର ଦିବସ  ସାଧାରଣତଃ ମହାରାଷ୍ଟ୍ର ଦିନ ଭାବରେ ଜଣା; ମରାଠୀ:             ଭାରତର ମହାରାଷ୍ଟ୍ର ରାଜ୍ୟର ପ୍ରତିଷ୍ଠା ଦିବସ ପାଳନ କରିବା ପାଇଁ ଏକ ଦିନ । ୧୯୬୦ ମସିହାର ମଇ ୧ ତାରିଖରେ ବମ୍ବେ ପ୍ରେସିଡେନ୍ସିରୁ ଅଲଗା ହୋଇ ମହାରାଷ୍ଟ୍ର ରାଜ୍ୟ ଗଠନ କରାଯାଇଥିଲା । ଏହି ଦିନଟି ରାଜ୍ୟରେ ପାଳନ ହେଉଥିବା ଏକ ଛୁଟିଦିନ ଭାବରେ ପାଳିତ ହେଉ ଆସୁଛି । ମହାରାଷ୍ଟ୍ର ଦିବସରେ ସାଧାରଣତଃ ପ୍ୟାରେଡ୍ ଏବଂ ରାଜନୈତିକ ଭାଷଣ ଆୟୋଜନ କରାଯିବା ସହିତ ମହାରାଷ୍ଟ୍ରର ଇତିହାସ ତଥା ପରମ୍ପରାକୁ ପାଳନ କରାଯାଏ । ପୃଷ୍ଠଭୂମି ୧୯୫୬ ମସିହାର ରାଜ୍ୟ ଅଧିନିୟମ ଅନୁସାରେ ସମାନ ଭାଷାଭାଷୀର ଲୋକମାନଙ୍କୁ ନେଇ ସୀମା ନିର୍ଦ୍ଧାରଣ ସହିତ ରାଜ୍ୟ ଗଠନ କରିବା ଆରମ୍ଭ ହେଲା । ବମ୍ବେ ପ୍ରେସିଡେନ୍ସିରେ ମୁଖ୍ୟତଃ ମରାଠୀ, ଗୁଜରାଟୀ, କୁଚି ଓ କୋଙ୍କଣୀ ଭାଷାଭାଷୀର ଲୋକମାନେ ବସବାସ କରୁଥିଲେ । ମରାଠୀ ଓ କୋଙ୍କଣୀ ଭାଷା କହୁଥିବା ଲୋକମାନଙ୍କୁ ନେଇ ମହାରାଷ୍ଟ୍ର ରାଜ୍ୟ ଗଠନ କରାଯାଇଥିଲା । କୁଚି ଓ ଗୁଜରାଟୀ ଭାଷାଭାଷୀର ଲୋକମାନଙ୍କୁ ନେଇ ଗୁଜରାଟ ଗଠନ କରାଯାଇଥିଲା । ୧ ମଇ ୧୯୬୦ରେ ଏହି ଦୁଇ ରାଜ୍ୟକୁ ଭାରତର ସଂସଦରେ ଅନୁମୋଦନ ମିଳିଥିଲା । ପାଳନ ମହାରାଷ୍ଟ୍ର ରାଜ୍ୟ ଗଠନ ହେବା ପରେ ମହାରାଷ୍ଟ୍ର ସରକାର ମଇ ୧ ତାରିଖକୁ ମହାରାଷ୍ଟ୍ର ଦିବସ ପାଳନ କରିବାକୁ ଏକ ବିଜ୍ଞପ୍ତି ଜାରି କରି ଘୋଷଣା କରିଥିଲେ । ଏହି ଦିନ ସାରା ରାଜ୍ୟରେ ସରକାରୀ ତଥା ବେସରକାରୀ କାର୍ଯ୍ୟଳୟରେ ସମୂହ ଛୁଟି ହେବା ସହିତ ମହାରାଷ୍ଟ୍ର ଦିବନ ପାଳନ କରାଯାଉଛି ।
ଶୁଭପଲ୍ଲବ, ଏକ ମାସିକ ଓଡ଼ିଆ ଇ-ପତ୍ରିକା । ଏହା ୨୦୧୮ମସିହା ଜାନୁଆରୀ ମାସରୁ ପ୍ରକାଶ ପାଉଛି । ସଂଗ୍ରାମ କେଶରୀ ସେନାପତି ଏହି ପତ୍ରିକାର ପ୍ରତିଷ୍ଠାତା ସମ୍ପାଦକ ଅଟନ୍ତି । ଏହା ପ୍ରଥମରୁ ନବପଲ୍ଲବ ନାମରେ ଏକ ତ୍ରୟମାସିକ ପତ୍ରିକା ଭାବରେ ପ୍ରକାଶିତ ହେଉଥିଲା । ୨୦୨୦ ମସିହାରୁ ଏହା ମାସିକ ପତ୍ରିକା ଭାବରେ ପ୍ରକାଶନ ଆରମ୍ଭ କରିଥିଲା । ୨୦୧୯ ମସିହା ଅପ୍ରେଲ ମାସରୁ ଏହାର ଓଡ଼ିଆ ପୋର୍ଟାଲ ଆରମ୍ଭ ହୋଇ କ୍ରମେ ଇଂରାଜୀ, ହିନ୍ଦୀ, ତେଲୁଗୁ, ବଙ୍ଗଳା ଓ ସଂସ୍କୃତ ପୋର୍ଟାଲ ମଧ୍ୟ ପ୍ରକାଶିତ ହୋଇଥିଲା । ଶୁଭପଲ୍ଲବ ଷ୍ଟୋର ନାମରେ ପତ୍ରିକାର ଏକ ଇ-କମର୍ସ ସାଇଟ ମଧ୍ୟ ରହିଛି । ଏହା ମାଧ୍ୟମରେ ଓଡ଼ିଶାର କିଛି ଉତ୍ପାଦ, ଭାରତୀୟ ଲେଖକମାନଙ୍କର ପୁସ୍ତକ ଆଦି ସର୍ବଭାରତୀୟ ସ୍ଥରରେ ବିପଣନ କରାଯାଏ । ୨୦୧୯ ମସିହାରେ ଶୁଭପଲ୍ଲବର ପ୍ରଥମ ଇ-ପୁସ୍ତକ ସମ୍ପାଦକ ସଂଗ୍ରାମ ଓ ତାଙ୍କ ପିତା ଅଭିମନ୍ୟୁ ସେନାପତିଙ୍କଦ୍ୱାରା ଲିଖିତ ଦୁର୍ଗାପୂଜା ଇନ ଓଡ଼ିଶା ପ୍ରକାଶ କରାଯାଇଥିଲା ୨୦୨୦ ମସିହା ଦୁର୍ଗାପୂଜାରୁ ଶୁଭପଲ୍ଲବ ତରଫରୁ ଶୁଭୋଦୟ ନାମରେ ଅନ୍ୟଏକ ପତ୍ରିକା ଆରମ୍ଭ କରାଯାଇଥିଲା ।
ପ୍ରମିଳା ବିଶୋଇ ହେଉଛନ୍ତି ଜଣେ ଭାରତୀୟ ରାଜନୀତିଜ୍ଞ, ସମାଜସେବୀ ଏବଂ କବି । ସେ ଭାରତର ୧୭ତମ ଲୋକ ସଭାକୁ ଆସ୍କାରୁ ନିର୍ବାଚିତ ହୋଇଥିଲେ । ସେ ୨୦୧୯ ଭାରତୀୟ ସାଧାରଣ ନିର୍ବାଚନରେ ବିଜୁ ଜନତା ଦଳ ତରଫରୁ ପ୍ରତିନିଧିତ୍ୱ କରିଥିଲେ । ଏଥିରେ ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ଅନିତା ଶୁଭଦର୍ଶିନୀଙ୍କୁ ୨,୦୪,୭୦୭ ଖଣ୍ଡ ଭୋଟରେ ପରାସ୍ତ କରିଥିଲେ । ଶିକ୍ଷା ଏବଂ ବ୍ୟକ୍ତିଗତ ଜୀବନ ପ୍ରମିଳା, ପଞ୍ଚମ ଶ୍ରେଣୀ ପର୍ଯ୍ୟନ୍ତ ପାଠ ପଢ଼ିଥିଲେ । ସେ କେବଳ ଓଡ଼ିଆ ଭାଷା ଶିଖିଛନ୍ତି । ତାଙ୍କର ଦୁଇଟି ପୁତ୍ର ଏବଂ ଦୁଇଟି କନ୍ୟା ସନ୍ତାନ ଅଛନ୍ତି । ସେ ମାତ୍ର ପାଞ୍ଚ ବର୍ଷ ବୟସରେ ବାଞ୍ଛାନିଧି ବିଶୋଇଙ୍କୁ ବିବାହ କରିଥିଲେ । ବାଞ୍ଛାନିଧି ଜଣେ ଅବସରପ୍ରାପ୍ତ ସରକାରୀ ଚାକିରିଆ ଏବଂ କୃଷକ ଅଟନ୍ତି । ତାଙ୍କର ବଡ଼ ପୁଅ, ଦିଲୀପ ଏକ ଚା ' ଦୋକାନ ଖୋଲିଥିଲା ବେଳେ, ସାନ ପୁଅ, ରଞ୍ଜନ ଏକ ଗାଡ଼ି ଗ୍ୟାରେଜରେ କାମ କରନ୍ତି । ଦୁଇ ଝିଅ ରୁନୁ ଏବଂ ସୁଲତା ବିବାହ କରି ଶାଶୁଘରେ ରହୁଛନ୍ତି । ତାଙ୍କର କୌଣସି ନିରବଛିନ୍ନ ଆୟ ନାହିଁ, ଜମିରେ ଗହମ ଏବଂ ମାଣ୍ଡିଆ ଚାଷ କରି ପାଖାପାଖି ବର୍ଷକୁ ୧୦,୦୦୦ରୁ ୧୨,୦୦୦ ଆୟ କରନ୍ତି । ସମାଜ ସେବା ଏବଂ କାମ ସେ ପାଖାପାଖି ୧୯୯୯ ମସିହାରୁ ତାଙ୍କର ରାଜନୈତିକ ଜୀବନ ପ୍ରାରମ୍ଭ କରିଥିଲେ । ଗଞ୍ଜାମ ଜିଲ୍ଲାର ନଳବଣ୍ଟାରେ ଥିବା ସାତ ଶଙ୍ଖ ସ୍ୱୟଂ ସହାୟକ ଗୋଷ୍ଠୀ ସହିତ ସେ ଜଡ଼ିତ । ଏହି ଗୋଷ୍ଠୀ ଜରିଆରେ ସେ ବିଦ୍ୟାଳୟରେ ମଧ୍ୟାହ୍ନ ଭୋଜନ ପରିବେଷଣ କରୁଥିଲେ । ପ୍ରମିଳା ତାଙ୍କ ଗ୍ରାମରେ ବହୁ ସ୍ୱୟଂ ସହାୟକ ଗୋଷ୍ଠୀ ସହିତ ଜଡ଼ିତ ରହି ନିଜ ଉଦ୍ୟମରେ ନିଜ ଗ୍ରାମକୁ ଖୋଲା ଶୌଚମୁକ୍ତ ଗ୍ରାମ କରିପାରିଥିଲେ । ଏହାଛଡ଼ା ସେ ତାଙ୍କ ଗାଁ ନିକଟସ୍ଥ ପାକିଡି ପାହାଡ଼ରେ ଥିବା ପିକକ ପ୍ରୋଟେକ୍ସନ ସମିତି ବା ମୟୁର ସୁରକ୍ଷା ସମିତିର ଜଣେ ସକ୍ରିୟ ସଦସ୍ୟା ଅଟନ୍ତି ।
ଅମିତା ଅଗ୍ରୱାଲ୍, ୧୯୬୦ ଜନ୍ମିତ, ଅଖିଳ ଭାରତୀୟ ଚିକିତ୍ସା ପ୍ରତିଷ୍ଠାନ, ଦିଲ୍ଲୀରୁ ସ୍ନାତ୍ତକୋତ୍ତର ଓ ସଞ୍ଜୟ ଗାନ୍ଧୀ ପୋଷ୍ଟ୍ ଗ୍ରାଜୁଏଟ୍ ଇନଷ୍ଟିଚ୍ୟୁଟ୍ ଅଫ୍ ମେଡ଼ିକାଲ୍ ସାଇନ୍ସରୁ କ୍ଲିନିକାଲ୍ ଇମୁନୋଲୋଜିରେ ଡିଏମର ଡିଗ୍ରୀ ପାଇଥିଲେ । ସଞ୍ଜୟ ଗାନ୍ଧୀ ଅନୁଷ୍ଠାନରେ ୧୯୯୬ରେ ସେ ତାଙ୍କର କର୍ମ ଜୀବନ ଆରମ୍ଭ କରିଥିଲେ । ସେ କ୍ଲିନିକାଲ୍ ଇମୁନୋଲୋଜି ଓ ରୁମାଟୋଲୋଜି ବିଭାଗର ଅଧ୍ୟକ୍ଷ ଥିଲେ ।
ହିଲାରୀ ଡିଏନ ରୋଡ଼ହାମ କ୍ଲିଣ୍ଟନ ( ଜନ୍ମ ଅକ୍ଟୋବେର ୨୬,୧୯୪୭)ଜଣେ ଆମେରିକୀୟ ରାଜନେତ୍ରୀ,ଯିଏକି ଯୁକ୍ତ ରାଷ୍ଟ୍ର ଆମେରିକାର ୬୭ତମ ରାଜ୍ୟ ସଚିବ ରୂପେ ୨୦୦୯ରୁ ୨୦୧୩ ଯାଏଁ ,ନିଉୟର୍କରୁ ଯୁକ୍ତରାଷ୍ଟ୍ର ର୍ ଆଧିସଭ୍ୟ ରୂପେ ଓ୧୯୯୩ରୁ ୨୦୦୧ ମଧ୍ୟରେ ଯୁକ୍ତରାଷ୍ଟ୍ର ର୍ ପ୍ରଥମ ମହିଳା ଥିଲେ ।ସେ ୨୦୧୬ ନିର୍ବାଚନରେ ତରଫରୁ ଯୁକ୍ତରାଷ୍ଟ୍ରର ରାଷ୍ଟ୍ରପତି ପଦବୀ ପାଇଁ ଲଢ଼ିଥିଲେ। ବାଲ୍ୟ ଜୀବନ ଓ ପାଠପଢ଼ା ବାଲ୍ୟ ଜୀବନ ହିଲାରୀ ଡିଏନ ରୋଡ଼ହାମ କ୍ଲିଣ୍ଟନ ଅକ୍ଟୋବେର ୨୬,୧୯୪୭ରେ ଚିକାଗୋ ସହରସ୍ଥିତ ଏଜ ୱାଟର ଚିକିତ୍ସାଳୟରେ ଜନ୍ମ ଗ୍ରହଣ କରିଥିଲେ। ୧୯୯୫ରେ କ୍ଲିଣ୍ଟନ ଦାବି କରିଥିଲେ ଯେ ତାଙ୍କ ମା ଙ୍କ ନାମନୁଯାୟୀ ତାଙ୍କୁ ନାମିତ କରିଥିଲେ।